
ΤΕΥΧΟΣ ΔΕΥΤΕΡΟ 


Αρ. Φύλλου 1062 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Διδακτορικών Σπουδών Τμήματος 
Κοινωνικής και Εκπαιδευτικής Πολιτικής Πανεπι¬ 
στημίου Πελοποννήσου. 

2 Κανονισμός Διδακτορικών Σπουδών Τμήματος 
Πληροφορικής και Τηλεπικοινωνιών Πανεπιστη¬ 
μίου Πελοποννήσου. 

3 Κανονισμός Διδακτορικών Σπουδών Τμήματος 
Οργάνωσης και Διαχείρισης Αθλητισμού Πανεπι¬ 
στημίου Πελοποννήσου. 


ΑΠΟΦΑΣΕΙΣ 

Αριθμ. απόφ. 22 (1) 

Κανονισμός Διδακτορικών Σπουδών Τμήματος 
Κοινωνικής και Εκπαιδευτικής Πολιτικής Πανε¬ 
πιστημίου Πελοποννήσου. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
(Συνεδρίαση 121) 

Έχοντας υπόψη: 

1. Τις διατάξεις του άρθρου 45, παρ. 2 και του άρθρου 
85, παρ. 6 του ν. 4485/2017 (Α' 114) «Οργάνωση και λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις». 

2. Τη διάταξη του άρθρου 26, παρ. 6 του ν. 4386/2016 
(Α' 83), με την οποία αντικαθίσταται η περίπτωση γ' της 
παρ. 22 του άρθρου 80 του ν. 4009/2011 (Α' 195) ως εξής: 
«Έως την έναρξη ισχύος του κατά το άρθρο 5 Οργανι¬ 
σμού κάθε Ιδρύματος και του κατά το άρθρο 6 Εσωτε¬ 
ρικού του κανονισμού, τα θέματα που προβλέπονται σε 
αυτούς ρυθμίζονται με αποφάσεις Συγκλήτου, οι οποίες 
δημοσιεύονται στην Εφημερίδα της Κυβερνήσεως». 

3. Την αριθμ. 210838/Ζ1/01.12.2017 (ΦΕΚ 647/ 
06.12.2017 τ. Υ.Ο.Δ.Δ.) διαπιστωτική πράξη του Υπουρ¬ 
γού Παιδείας, Έρευνας και θρησκευμάτων, με την οποία 
διαπιστώνεται ο διορισμός του Αθανάσιου Κατσή, Καθη¬ 
γητή του τμήματος Κοινωνικής και Εκπαιδευτικής Πολι¬ 
τικής, ως Πρύτανη του Πανεπιστημίου Πελοποννήσου, 


με πλήρη θητεία, από της εκδόσεως της διαπιστωτικής 
πράξης. 

4. Την αριθμ. 237/08.12.2017 (ΦΕΚ 4835/29.12.2017 
τ.Β') απόφαση Πρύτανη του Πανεπιστημίου Πελοπον¬ 
νήσου περί μεταβίβασης αρμοδιοτήτων στους Αντιπρυ- 
τάνεις, σύμφωνα με τις διατάξεις του άρθρου 15 του 
ν. 4485/2017 (ΦΕΚ Α' 114). 

5. Το απόσπασμα πρακτικών της Συνέλευσης του τμή¬ 
ματος Κοινωνικής και Εκπαιδευτικής Πολιτικής του Πανε¬ 
πιστημίου Πελοποννήσου (συνεδρίαση 136/26.01.2018). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Ιδρύματος, ούτε σε βάρος του κρα¬ 
τικού προϋπολογισμού, αποφασίζει: 

Την έγκριση του κανονισμού Διδακτορικών Σπουδών 
του τμήματος Κοινωνικής και Εκπαιδευτικής Πολιτικής, 
ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές του τμήματος Κοινωνικής 
και Εκπαιδευτικής Πολιτικής του Πανεπιστήμιου Πελο¬ 
ποννήσου οργανώνονται και λειτουργούν σύμφωνα με 
τις διατάξεις του ν. 4485/2017 και του εν γένει θεσμικού 
πλαισίου όπως κάθε φορά ισχύει. Αποσκοπούν στην 
προαγωγή της πρωτότυπης επιστημονικής έρευνας και 
οδηγούν στην απόκτηση Διδακτορικού Διπλώματος 
(Δ.Δ.), το οποίο πιστοποιεί την εκπόνηση πρωτότυπης 
επιστημονικής έρευνας και την ουσιαστική συνεισφορά 
του/της κατόχου του στην εξέλιξη της γνώσης στον αντί¬ 
στοιχο επιστημονικό κλάδο (εκπαιδευτική ή κοινωνική 
πολιτική). 

Άρθρο 2 

Δικαίωμα υποβολής αίτησης 

για εκπόνηση Διδακτορικής Διατριβής 

Δικαίωμα υποβολής αίτησης για εκπόνηση διδα¬ 
κτορικής διατριβής έχει ο κάτοχος Διπλώματος Με¬ 
ταπτυχιακών Σπουδών ΑΕΙ της ημεδαπής ή κάτοχος 
αναγνωρισμένου (από τον ΔΟΑΤΑΠ) τίτλου σπουδών 
μεταπτυχιακού επιπέδου ως ισότιμου της αλλοδαπής ή 
κάτοχος ενιαίου και αδιάσπαστου τίτλου σπουδών με¬ 
ταπτυχιακού επιπέδου ο οποίος έχει αποκτηθεί μετά την 
επιτυχή ολοκλήρωση του πρώτου κύκλου σπουδών, που 
οργανώνεται σε τμήματα Α.Ε.Ι. και διαρκεί κατ'ελάχιστον 

δέκα (10) ακαδημαϊκά εξάμηνα (υποχρεωτικά εξάμηνα 
για τη λήψη πτυχίου ή διπλώματος σύμφωνα με το πρό¬ 
γραμμα σπουδών). 

Οι Έλληνες πτυχιούχοι πρέπει να γνωρίζουν επαρκώς 
τουλάχιστον μια από τις κύριες Ευρωπαϊκές Γλώσσες 
και σε κάθε περίπτωση τη γλώσσα εκπόνησης της διδα¬ 
κτορικής διατριβής. Οι αλλοδαποί πτυχιούχοι πρέπει να 
γνωρίζουν επαρκώς Αγγλικά. 

Άρθρο 3 

Διαδικασία υποβολής αίτησης για εκπόνηση 

διδακτορικής διατριβής 

Οι ενδιαφερόμενοι μπορούν να υποβάλλουν αίτηση 
κατά τη διάρκεια κάθε ακαδημαϊκού έτους και ειδικότερα 
κατά το πρώτο δεκαήμερο του Οκτωβρίου, Φεβρουάριου 
και Ιουνίου καταθέτοντας πλήρη φάκελο με τα δικαιολο- 
γητικά που αναφέρονται στο άρθρο 4, στη Γραμματεία 
του τμήματος. 

Από τις παραπάνω προθεσμίες υποβολής αίτησης 
εξαιρούνται οι περιπτώσεις διεκδίκησης υποτροφίας ή 
χρηματοδότησης για την εκπόνηση της διδακτορικής 
διατριβής μέσα από συναγωνιστική ή παρεμφερή δια¬ 
δικασία, όπως προκήρυξη ή πρόσκληση υποβολής αι¬ 
τήσεων για χρηματοδότηση διδακτορικής έρευνας από 
Εθνικούς, Ευρωπαϊκούς ή και άλλους Διεθνείς φορείς και 
οργανισμούς. 

Σε αυτές τις περιπτώσεις οι ενδιαφερόμενοι μπορούν 
να έλθουν σε επικοινωνία με τον δυνητικό επιβλέποντα 
με δική τους πρωτοβουλία ή το αντίστροφο, για τους 
σκοπούς της διεκδίκησης της χρηματοδότησης. 

Άρθρο 4 

Απαιτούμενα δικαιολογητικά 

1. Αίτηση εκπόνησης διδακτορικής διατριβής όπου 
αναγράφονται: 

- προτεινόμενος τίτλος διδακτορικής διατριβής 

- τεκμηριωμένη επιστημονική πρόταση και προσχέδιο 
διδακτορικής διατριβής 

- προτεινόμενη γλώσσα εκπόνησης της διδακτορικής 
διατριβής (Ελληνική ή Αγγλική ή Γαλλική) 

- προτεινόμενος επιβλέπων της διδακτορικής διατρι¬ 

βής 

2. Αναλυτικό Βιογραφικό Σημείωμα 

3. Αντίγραφο του Διπλώματος Μεταπτυχιακών Σπου¬ 
δών ΑΕΙ της ημεδαπής ή αναγνώριση ισοτιμίας του με¬ 
ταπτυχιακού διπλώματος από το Δ.Ο.Α.Τ.Α.Π. (για πτυ- 
χιούχους ΑΕΙ του εξωτερικού). 

4. Αντίγραφο πτυχίου ή αντίγραφο πιστοποιητικού 
ισοτιμίας του αρμόδιου οργάνου, κατά τις κείμενες δια¬ 
τάξεις, για όσους προέρχονται από ΑΕΙ εξωτερικού. 

5. Φωτοτυπία δελτίου αστυνομικής ταυτότητας. 

6. Πιστοποιητικό γλωσσομάθειας της Αγγλικής για τους 
Έλληνες ή ελληνομάθειας για τους αλλοδαπούς. 

7. Δημοσιεύσεις ή επιστημονικές εργασίες (εφόσον 
υπάρχουν). 

Κατά την αξιολόγηση της υποψηφιότητας ενδέχεται 
να ζητηθούν πρόσθετα στοιχεία ή τεκμηρίωση κατά 
περίπτωση. 


Άρθρο 5 

Διαδικασία επιλογής υποψηφίων διδακτόρων 

Η Συνέλευση του τμήματος, κατηγοριοποιεί τις αιτή¬ 
σεις με βάση τη συνάφεια του ερευνητικού αντικειμένου 
και ορίζει μια τριμελή επιτροπή ανά κατηγορία αιτήσεων 
και με βάση τα γνωστικά αντικείμενα των μελών ΔΕΠ. 

Κάθε τριμελής επιτροπή, που αποτελείται από μέλη 
ΔΕΠ του τμήματος, εξετάζει τις αιτήσεις και καλεί του 
υποψήφιους σε συνέντευξη. 

Στη συνέχεια υποβάλλει στη Συνέλευση του τμήματος 
εντός μηνός υπόμνημα, στο οποίο αναγράφονται οι λό¬ 
γοι για τους οποίους κάθε υποψήφιος πρέπει ή δεν πρέ¬ 
πει να γίνει δεκτός, καθώς και ο προτεινόμενος επιβλέ- 
πων, εφόσον αυτός δεν έχει προταθεί από τον υποψήφιο. 

Η Συνέλευση του τμήματος, αφού λάβει υπόψη τη γνώ¬ 
μη του προτεινόμενου επιβλέποντα και το υπόμνημα 
της επιτροπής, εγκρίνει ή απορρίπτει αιτιολογημένα την 
αίτηση του υποψήφιου. Στην απόφαση της Συνέλευσης 
ορίζεται: 

- ο επιβλέπων της διατριβής 

- τα μέλη της τριμελούς συμβουλευτικής επιτροπής, 
που πλαισιώνει και υποστηρίζει την εκπόνηση και τη 
συγγραφή της διατριβής 

-η γλώσσα εκπόνησης της διατριβής (ελληνική ή αγ¬ 
γλική ή γαλλική). 

Τα ονόματα των υποψήφιων διδακτόρων, των επιβλε- 
πόντων, των μελών της συμβουλευτικής επιτροπής, οι 
τίτλοι των εκπονούμενων διατριβών και σύντομη πε¬ 
ρίληψη αυτών αναρτώνται στο διαδικτυακό τόπο του 
τμήματος στην ελληνική και την αγγλική γλώσσα. 

Άρθρο 6 

Επίβλεψη διδακτορικής διατριβής 

1. Επιβλέπων διδακτορικής διατριβής 

Δικαίωμα επίβλεψης διδακτορικών διατριβών έχουν τα 
μέλη ΔΕΠ α' βαθμίδας, αναπληρωτή και επίκουρου του 
οικείου ή άλλου ΑΕΙ ή ερευνητές Α', Β' ή Γ' βαθμίδας από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών. 

Κάθε επιβλέπων μπορεί να επιβλέπει μέχρι πέντε (5) 
το πολύ υποψήφιους διδάκτορες. 

Υπέρβαση του ορίου αυτού επιτρέπεται μόνο για την 
επίβλεψη υποψηφίων διδακτόρων με συνεπίβλεψη. 

Υπέρβαση υποψηφίων διδακτόρων ως δυο (2) επιτρέ¬ 
πεται για την επίβλεψη των όποιων η εκπόνηση της διδα¬ 
κτορικής διατριβής χρηματοδοτείται ευθέως από Εθνικό 
ή Ευρωπαϊκό ή άλλο πρόγραμμα χρηματοδότησης. 

2. Τριμελής συμβουλευτική επιτροπή 

Η Τριμελής συμβουλευτική επιτροπή ορίζεται από τη 
Συνέλευση του τμήματος και έχει ως αρμοδιότητα να 
πλαισιώνει και να υποστηρίζει την εκπόνηση και συγ¬ 
γραφή της διδακτορικής διατριβής. 

Μέλος της επιτροπής είναι ο επιβλέπων της διατριβής. 
Τα δύο άλλα μέλη μπορεί να είναι μέλη ΔΕΠ α' βαθμίδας, 
αναπληρωτή και επίκουρου του οικείου ή άλλου ΑΕΙ ή 
καθηγητές αναγνωρισμένων ως ομοταγών ιδρυμάτων 
της αλλοδαπής οι οποίοι είναι κάτοχοι διδακτορικού 

διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. 

Πρέπει να μετέχει στην επιτροπή τουλάχιστον ένα 
μέλος ΔΕΠ από τις τρεις πρώτες βαθμίδες του οικείου 
τμήματος. 

Σε περίπτωση που την περίοδο της υποστήριξης της 
διατριβής μέλη της τριμελούς επιτροπής έχουν συντα- 
ξιοδοτηθεί με απόφαση της Συνέλευσης του τμήματος 
αντικαθίστανται με ισάριθμα μέλη. Μπορούν να παρί- 
στανται στην συνεδρίαση της επταμελούς εξεταστικής 
επιτροπής χωρίς δικαίωμα ψήφου. 

2α. Αντικατάσταση μελώνΤριμελούςΣυμβουλευτικής 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί νατελέσει χρέη επιβλέποντοςγια 
μεγάλο χρονικό διάστημα κατά τα ειδικότερα οριζόμενα 
στον παρόντα κανονισμό Διδακτορικών Σπουδών, η Συ¬ 
νέλευση του τμήματος αναθέτει την επίβλεψη: 

- σε άλλον, ύστερα από αίτηση του υποψηφίου και 
γνώμη του προτεινόμενου επιβλέποντος ή 

- σε ένα από τα άλλα (2) μέλη της τριμελούς συμβου¬ 
λευτικής επιτροπής, ακόμη και καθ' υπέρβαση του μέ- 
γιστου αριθμού υποψηφίων διδακτόρων που μπορεί να 
έχει κάθε επιβλέπων. 

Ενδεικτικοί λόγοι αντικατάστασης μελών συμβουλευ¬ 
τικής επιτροπής μπορεί να είναι οι ακόλουθοι: 

α) Σοβαροί λόγοι υγείας. 

β) Εκτεταμένο διάστημα απουσίας στο εξωτερικό 
(π.χ. άδεια εξωτερικού άνευ αποδοχών). 

γ) Σοβαροί προσωπικοί λόγοι τους οποίους μπορεί 
να επικαλεστεί με έγγραφο υπόμνημά του προς τη Συ¬ 
νέλευση του τμήματος το μέλος τηςΤριμελούς Συμβου¬ 
λευτικής Επιτροπής. 

2β. Μετακίνηση/συνταξιοδότηση επιβλέποντος 

Αν ο αρχικός επιβλέπων μετακινηθεί σε άλλο ΑΕΙ ή 
τμήμα ΑΕΙ ή συνταξιοδοτηθεί, συνεχίζει να τελεί χρέη 
επιβλέποντος των διδακτορικών διατριβών που έχει 
αναλάβει και ο τίτλος απονέμεται από το ΑΕΙ, στο οποίο 
ανήκει το τμήμα, όπου ξεκίνησε η εκπόνηση της διατρι¬ 
βής. Αντικατάσταση επιβλέποντα μπορεί να γίνει μόνο 
με αίτηση του και μετά από αιτιολογημένη απόφαση της 
Συνέλευσης του τμήματος. 

Άρθρο 7 

Χρονική διάρκεια, δικαιώματα 

και υποχρεώσεις υποψήφιων διδακτόρων 

και επιβλεπόντων καθηγητών 

1. Χρονική διάρκεια 

Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής. 

Ο μέγιστος χρόνος ολοκλήρωσης της διατριβής καθο¬ 
ρίζεται στα έξι (6) πλήρη ημερολογιακά έτη. 


Ο/Η υποψήφιος/α μπορεί κατά τη διάρκεια των σπου¬ 
δών του/της στο Διδακτορικό Πρόγραμμα να ζητήσει με 
επαρκώς αιτιολογημένη αίτηση του/της την αναστολή 
της ανωτέρω περιόδου μέχρι έως και 2 έτη συνολικά. 
Ο χρόνος της αναστολής φοίτησης δεν προσμετράται 
στην προβλεπόμενη μέγιστη χρονική διάρκεια εκπό¬ 
νησης διδακτορικής διατριβής. Κατά τη διάρκεια της 
αναστολής φοίτησης δεν επωφελούνται των δικαιωμά¬ 
των και των παροχών που προβλέπονται για τους υπο¬ 
ψήφιους διδάκτορες. 

Ο προαναφερθείς μέγιστος χρόνος ολοκλήρωσης της 
διατριβής καθώς και η δυνατότητα αναστολής ορίζονται 
σύμφωνα με τον παρόντα κανονισμό για όσους υποψή¬ 
φιους διδάκτορες δεν έχουν ολοκληρώσει το τέταρτο 
ακαδημαϊκό έτος σπουδών από το ακαδημαϊκό έτος 
της πρώτης εγγραφής. Για τους υποψήφιους διδάκτορες 
που διανύουν το πέμπτο ή ανώτερο ακαδημαϊκό έτος 
σπουδών, με την παρέλευση του όγδοου έτους μετά την 
πρώτη τους εγγραφή, υποβάλλεται εντός τριών ημερο¬ 
λογιακών μηνών αιτιολογική έκθεση προς την τριμελή 
συμβουλευτική επιτροπή στην οποία εξηγούν τεκμηρι¬ 
ωμένα και επαρκώς τους λόγους για τους οποίους εκ- 
κρεμεί η ολοκλήρωση της διατριβήςτους. Η αιτιολογική 
έκθεση αξιολογείται από την τριμελή συμβουλευτική 
επιτροπή εντός ενός διμήνου από την κατάθεση της. 
Εφόσον η αιτιολόγηση απορριφθεί κατά πλειοψηφία γί¬ 
νεται διαγραφή του υποψηφίου διδάκτορα χωρίς άλλη 
προειδοποίηση. Εφόσον η αιτιολόγηση γίνει δεκτή, με 
απόφαση της Συνέλευσης του τμήματος ο υποψήφιος 
διδάκτορας λαμβάνει διορία ενός ακόμη ημερολογιακού 
έτους από την ημέρα της απόφασης, για να ολοκληρώσει 
τη συγγραφή της διδακτορικής του διατριβής και να την 
καταθέσει προς κρίση. Μετά τη διορία αυτή εφόσον δεν 
έχει καταθέσει ολοκληρωμένη τη διδακτορική του δια¬ 
τριβή, διαγράφεται από υποψήφιος διδάκτορας χωρίς 
άλλη προειδοποίηση. Ειδικώς, οι υποψήφιοι διδάκτορες, 
οι οποίοι κατά την έναρξη ισχύος του παρόντος κανονι¬ 
σμού έχουν υπερβεί το όγδοο έτος μετά την πρώτη εγ¬ 
γραφή, υποχρεούνται, εντός ενός ημερολογιακού μήνα, 
να υποβάλλουν την παραπάνω περιγραφόμενη αιτιολο- 
γική έκθεση προς την τριμελή συμβουλευτική επιτροπή. 
Κατά τα λοιπά εφαρμόζεται η ως άνω διαδικασία. 

2. Υποχρεώσεις και δικαιώματα των υποψηφίων δι¬ 
δακτόρων 

- Υποχρέωση ανανέωσης εγγραφής ανά ακαδημαϊκό 
έτος. 

- Οι υποψήφιοι διδάκτορες κάθε έτος, κατά το τέλος 
είτε του χειμερινού, είτε του εαρινού εξαμήνου, παρου¬ 
σιάζουν προφορικά και υποβάλλουν εγγράφως αναλυ¬ 
τικό υπόμνημα ενώπιον της τριμελούς συμβουλευτικής 
επιτροπής σχετικά με την πρόοδο της διδακτορικής 
διατριβής. 

Αντίγραφο του υπομνήματος, σχόλια του επιβλέπο- 
ντα και της τριμελούς επιτροπής και εκθέσεις προόδου, 
καταχωρούνται στον ατομικό φάκελο του υποψηφίου. 

- Επιπλέον οι υποψήφιοι διδάκτορες έχουν τις ακόλου¬ 
θες υποχρεώσεις: 

α) Να υποβάλλουν κατ' έτος έκθεση προόδου της ερ¬ 
γασίας τους στη Συνέλευση του τμήματος έπειτα από την 
έγκριση της τριμελούς εισηγητικής επιτροπής. 

β) Να παρακολουθούν σεμινάρια μεθοδολογίας έρευ¬ 
νας ή άλλων ειδικών σεμιναρίων συναφών με τον τίτλο 
της διατριβής που εκπονούν. 

γ) Να συνεισφέρουν στο ερευνητικό και διδακτικό έργο 
του τμήματος (εργαστήρια, φροντιστηριακά μαθήματα, 
επιτηρήσεις εξετάσεων προπτυχιακού και μεταπτυχια¬ 
κού επιπέδου, διοργάνωση ημερίδων και συνεδρίων). 

δ) Να συμμετέχουν στη ετήσια ημερίδα παρουσίασης 
προόδου της εργασίας τους. 

ε) Να επιδιώκουν συναντήσεις με τον επιβλέποντα 
καθηγητή. 

στ) Να συζητούν την εργασία τους με τα άλλα δύο μέλη 
της Τριμελούς Συμβουλευτικής Επιτροπής καινά τους 
παρέχουν γραπτές επεξηγήσεις, εφόσον τους ζητηθούν. 

η) Να αναφέρουν πάντα στις δημοσιεύσεις και στις 
ανακοινώσεις, οι οποίες προκύπτουν από τη διδακτορική 
τους διατριβή, το τμήμα. 

- Οι διδακτορικές σπουδές προσφέρονται δωρεάν. 

- Οι υποψήφιοι διδάκτορες έχουν μέχρι πέντε (5) πλή¬ 
ρη ακαδημαϊκά έτη από την πρώτη εγγραφή τους, όλα 
τα δικαιώματα και τις παροχές που προβλέπονται και για 
τους φοιτητές του Β' κύκλου σπουδών. 

- Οι υποψήφιοι διδάκτορες έχουν δικαίωμα να παρα¬ 
κολουθήσουν, χωρίς εξέταση, μαθήματα του πρώτου και 
δεύτερου κύκλου σπουδών που είναι συναφή με το αντι¬ 
κείμενο της διατριβής τους κατόπιν αίτησής τους. Την 
παρακολούθηση μαθημάτων του πρώτου και δευτέρου 
κύκλου σπουδών μπορεί να εισηγηθεί και ο επιβλέπων 
εφόσον κρίνει ότι αφορούν σε γνώσεις χρήσιμες για την 
εκπόνηση της διδακτορικής διατριβής. 

- Οι υποψήφιοι διδάκτορες δύναται να αποζημιώνο¬ 
νται για την ανάληψη προαιρετικών καθηκόντων από 
πόρους του τμήματος, εφόσον υπάρχει η δυνατότητα 
αυτή, με απόφαση των αρμοδίων οργάνων, σύμφωνα 
με τις προβλεπόμενες διαδικασίες και το ισχύον κατά 
περίπτωση νομικό πλαίσιο. 

Μέχρι και πέντε (5) έτη μετά την ολοκλήρωση της 
διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. 

Τέλος παρέχεται η δυνατότητα απασχόλησης υποψη¬ 
φίων Διδακτόρων σύμφωνα με όσα ισχύουν και ανα- 
φέρονται στο άρθρο 9, παράγραφος 3, εδάφιο ε, του 
ν. 3685/2008 και στο άρθρο 19 παρ. 4 του ν. 4452/2017. 

3. Υποχρεώσεις Επιβλεπόντων Καθηγητών 

Οι επιβλέποντες καθηγητές οφείλουν: 

• Να συναντούν τον κάθε υποψήφιο διδάκτορα σε τα¬ 
κτά χρονικά διαστήματα. 

■ Να συμβουλεύουν τον κάθε υποψήφιο διδάκτορα 
στην επιλογή των μεθόδων που θα χρησιμοποιηθούν. 

• Να διαβάζουν και νά σχολιάζουν γραπτώς τα κεφά¬ 
λαια της διατριβής. 

• Να ελέγχουν αν η διδακτορική διατριβή έχει δυνητική 
συνεισφορά στην Επιστήμη. 

• Να μεριμνούν, ώστε ο υποψήφιος διδάκτορας να 
καταθέσει την εργασία του εντός των προβλεπόμενων 
χρονικών ορίων. 

• Να συντονίζουν την Τριμελή Συμβουλευτική Επιτρο¬ 
πή. 


• Να διασφαλίζουν ότι η διατριβή δεν αποτελεί προϊ¬ 
όν λογοκλοπής καθώς και ότι έχουν τηρηθεί πλήρως οι 
κανόνες της επιστημονικής δεοντολογίας. 

Άρθρο 8 

Εκπόνηση διδακτορικής διατριβής 

1. Ορισμός/αλλαγή θέματος διδακτορικής διατριβής 

Το θέμα της διδακτορικής διατριβής οριστικοποιείται 

εντός εξαμήνου από την ημερομηνία ορισμού της τρι¬ 
μελούς συμβουλευτικής επιτροπής με σχετική απόφαση 
της Συνέλευσης του τμήματος έπειτα από τεκμηριωμένη 
εισήγηση του επιβλέποντος και σύμφωνη γνώμη του 
υποψήφιου διδάκτορα. Σε περίπτωση ανάγκης μικρής 
φραστικής τροποποίησης του θέματος αυτή είναι δυ¬ 
νατή σε οποιαδήποτε φάση εκπόνησης της διατριβής 
σύμφωνα με τη διαδικασία της ανωτέρω περιόδου. Στην 
περίπτωση αυτή δεν μεταβάλλονται τα χρονικά όρια 
ολοκλήρωσης της διατριβής όπως αυτά περιγράφονται 
στο άρθρο 7 του παρόντος κανονισμού. 

Τέλος στην περίπτωση πλήρους αλλαγήςτου θέματος 
της διδακτορικής διατριβής θα πρέπει να ακολουθηθεί 
εξαρχής η διαδικασία αίτησης ως να πρόκειται για νέα 
διδακτορική διατριβή. 

2. Επίλυση διαφορών 

Στην περίπτωση που ανακύψουν προβλήματα που 
αφορούν στην επιστημονική μέθοδο ή και την επιστη¬ 
μονική ουσία της έρευνας, αρμόδια είναι η τριμελής 
συμβουλευτική επιτροπή. Σε εξαιρετικές περιπτώσεις, 
με απόφαση της Συνέλευσης του τμήματος μπορεί να 
ζητηθεί επιπλέον η άποψη δύο ακόμη επιστημόνων, 
πλην των μελών της τριμελούς συμβουλευτικής επι¬ 
τροπής στους οποίους απευθύνεται η Συνέλευση ειδικά 
για την περίπτωση αυτή. Οι επιστήμονες αυτοί μπορεί 
να προέρχονται εντός ή εκτός του τμήματος, πρέπει να 
πληρούν τις κατά το νόμο προϋποθέσεις επίβλεψης διδα¬ 
κτορικής διατριβής και να έχουν επιστημονική συνάφεια 
με το αντικείμενο του προς επίλυση θέματος. Το θέμα 
επιλύεται οριστικά κατά πλειοψηφία των μελών της συμ¬ 
βουλευτικής επιτροπής συν τους δύο επιστήμονες που 
κλήθηκαν για το σκοπό αυτό. 

3. Οδηγίες συγγραφής διδακτορικής διατριβής 

Οι διδακτορικές διατριβές θα πρέπει να έχουν τις ακό¬ 
λουθες προδιαγραφές: 

- Εξώφυλλο (με λογότυπο του Πανεπιστημίου, τον τίτλο 
της Διατριβής, του τμήματος και του Πανεπιστημίου, το 
όνομα του επιβλέποντος και των μελών της Συμβου¬ 
λευτικής Επιτροπής, και το μήνα και τη χρονολογία υπο¬ 
βολής). 

- Πίνακα περιεχομένων. 

- Περίληψη στα ελληνικά και στα αγγλικά (μέχρι 500 
λέξεις), συνοδευόμενοι από 5-7 λέξεις κλειδιά αντιπρο¬ 
σωπευτικές του περιεχομένου της. 

- Ελάχιστο αριθμό λέξεων 50.000 λέξεων. 

- Γραμματοσειρά μεγέθους 12 στιγμών. 

- Διάστιχο 1.5 

Στην πίσω σελίδα του εξώφυλλου πρέπει να ανα¬ 
γράφεται: Η έγκριση της διδακτορικής διατριβής από 
το τμήμα Κοινωνικής και Εκπαιδευτικής Πολιτικής της 
Σχολής Κοινωνικών και Πολιτικών Επιστημών του Πάνε- 

πιστήμιου Πελοποννήσου δεν υποδηλώνει αποδοχή των 
απόψεων του συγγραφέα (σύμφωνα με τις διατάξεις του 
άρθρου 201, παράγραφος 2 του ν. 5343/1932). 

Άρθρο 9 

Υποστή ριξη/αξιολόγηση 
της διδακτορικής διατριβής 

- Ο υποψήφιος διδάκτορας υποβάλλει αίτηση στη τρι¬ 
μελή συμβουλευτική επιτροπή για δημόσια υποστήριξη 
και αξιολόγηση της διατριβής. 

- Η τριμελής συμβουλευτική επιτροπή δέχεται ή απορ¬ 
ρίπτει την αίτηση του υποψήφιου. 

- Σε περίπτωση που η τριμελής συμβουλευτική επι¬ 
τροπή απορρίψει την αίτηση του υποψήφιου θα πρέπει 
να του κάνει εγγράφως συγκεκριμένες προτάσεις για 
αλλαγές θέτοντας του συγκεκριμένο χρονοδιάγραμμα 
για την υλοποίησή τους. Το χρονικό διάστημα που μπο¬ 
ρεί να δοθεί στον υποψήφιο για να προβεί στις αλλαγές 
αυτές δεν μπορεί να υπερβεί το εξάμηνο. Σε τυχόν απο¬ 
δοχή της διατριβής με διορθώσεις παρέχεται η δυνα¬ 
τότητα επανεξέτασης, η δε ενδεχόμενη νέα απόρριψη 
συνεπάγεται την οριστική απόρριψη της αίτησης του 
υποψήφιου. 

- Εάν η τριμελής συμβουλευτική επιτροπή αποδεχθεί 
την αίτηση του υποψήφιου, συντάσσει αναλυτική ειση¬ 
γητική έκθεση, την υποβάλλει στη Συνέλευση του τμή¬ 
ματος και ζητά τον ορισμό της επταμελούς εξεταστικής 
επιτροπής για την κρίση της διατριβής. 

Στην επταμελή εξεταστική επιτροπή μετέχουν: 

τα μέλη της τριμελούς συμβουλευτικής επιτροπής 
εκτός από τα αφυπηρετήσαντα μέλη αυτής, τα οποία με 
απόφαση της Συνέλευσης του τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39 του ν. 4485/2017 και τέσσερα (4) επιπλέον μέλη που 
είναι μέλη ΔΕΠ α' βαθμίδας, αναπληρωτή και επίκουρου 
του οικείου ή άλλου ΑΕΙ, ή καθηγητές αναγνωρισμένων 
ως ομοταγών ιδρυμάτων της αλλοδαπής, οι οποίοι εί¬ 
ναι κάτοχοι διδακτορικού διπλώματος, ή ερευνητές των 
βαθμιδών Α', Β' ή Γ' από ερευνητικά κέντρα του άρθρου 
13Α του ν. 4310/2014, συμπεριλαμβανομένων των ερευ¬ 
νητικών κέντρων της Ακαδημίας Αθηνών και του Ιδρύ¬ 
ματος Ιατροβιολογικών Ερευνών της Ακαδημίας Αθηνών 
ή από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή. 

- Εντός διμήνου από την κατάθεση της εισηγητικής 
έκθεσης ορίζεται από τη Συνέλευση του τμήματος η 
Επταμελής Εξεταστική Επιτροπή. 

- Μετά τον ορισμό της επταμελούς επιτροπής οι υπο¬ 
ψήφιοι διδάκτορες υποχρεούνται να: 

- Καταθέσουν τη διατριβή τους σε ψηφιακή μορφή σε 
όλα τα μέλη της εξεταστικής επιτροπής. 

- Καταθέσουν στη Γραμματεία του τμήματος υπεύθυ¬ 
νη δήλωση ότι η διατριβή δεν είναι προϊόν λογοκλοπής 
καθώς και την αναφορά ελέγχου κειμενικής σύμπτωσης 
που προκύπτει από σχετικό λογισμικό το οποίο τυχόν 
διαθέτει το Πανεπιστήμιο. 


- Εντός τριμήνου από τον ορισμό της Επταμελούς Εξε¬ 
ταστικής Επιτροπής ορίζεται ημερομηνία υποστήριξης 
της διατριβής με πρωτοβουλία του επιβλέποντος και 
σε συνεργασία με τον υποψήφιο διδάκτορα και τα μέλη 
της εξεταστικής επιτροπής. Η ημερομηνία αυτή κοινο¬ 
ποιείται εγκαίρως σε όλα τα μέλη της Πανεπιστημιακής 
κοινότητας. 

- Η διδακτορική διατριβή υποστηρίζεται δημόσια και 
προϋποθέτει τη φυσική παρουσία των τεσσάρων (4) 
τουλάχιστον μελών της εξεταστικής επιτροπής, ενώ τα 
λοιπά μέλη μπορούν να συμμετέχουν με τηλεδιάσκεψη. 

Κατά την τελική εξέταση ο υποψήφιος Διδάκτορας πα¬ 
ρουσιάζει και αναλύει την επιστημονική συνεισφορά της 
Διδακτορικής διατριβής. Κατόπιν απαντά σε ερωτήσεις 
των μελών της Εξεταστικής Επιτροπής και μόνον αυτών. 

- Μετά την υποστήριξη η εξεταστική επιτροπή συνε¬ 
δριάζει χωρίς παρουσία τρίτων και κρίνει την εργασία 
ως προς την ποιότητα, την πληρότητα, των πρωτότυπη 
σκέψη και τη συμβολή στην επιστήμη. 

- Για την έγκριση της Διδακτορικής Διατριβής απαιτεί¬ 
ται σύμφωνη γνώμη τουλάχιστον πέντε (5) μελών της 
Επταμελούς Εξεταστικής Επιτροπής. 

Η εγκριθείσα Δ.Δ. βαθμολογείται με την ακόλουθη κλί¬ 
μακα: Άριστα, Λίαν Καλώς, Καλώς και καταγράφεται στο 
σχετικό πρακτικό αξιολόγησης της διατριβής. 

Σε τυχόν αποδοχή της διατριβής με διορθώσεις παρέ¬ 
χεται η δυνατότητα επανεξέτασης μέσα το πολύ σε ένα 
εξάμηνο, η δε ενδεχόμενη μη συμμόρφωση του υποψη¬ 
φίου με τις υποδεικνυόμενες προσθήκες ή/και αλλαγές 
συνεπάγεται την αποβολή του υποψηφίου από το πρό¬ 
γραμμα. Οι διορθώσεις/προσθήκες που προτείνονται 
στον υποψήφιο καταγράφονται στο σχετικό πρακτικό 
αξιολόγησης. Στην περίπτωση όπου ζητούνται μείζονος 
σημασίας τροποποιήσεις η Τριμελής Επιτροπή, ενεργώ¬ 
ντας εξ ονόματος της Επταμελούς Εξεταστικής Επιτρο¬ 
πής, εξουσιοδοτείται, όταν λάβει τις τροποποιήσεις, να 
δώσει την τελική έγκριση. Στην περίπτωση όπου ζητού¬ 
νται μείζονος σημασίας τροποποιήσεις, η Επταμελής Εξε¬ 
ταστική Επιτροπή ως σώμα πρέπει να εγκρίνει την τρο¬ 
ποποιημένη διατριβή. Στην τελευταία αυτή περίπτωση, 
η επικοινωνία των μελών της Επταμελούς Εξεταστικής 
Επιτροπής μπορεί να γίνει μέσω ηλεκτρονικών μέσων 
και η απόφαση της θα είναι τελική. 

Άρθρο 10 

Αναγόρευση και καθομολόγηση Διδακτόρων 

Η αναγόρευση του υποψηφίου σε διδάκτορα γίνεται 
απάτην Συνέλευση του τμήματος. Η ημερομηνία για την 
ορκωμοσία των νέων Διδακτόρων και την τελετή απονο¬ 
μής των Διδακτορικών Διπλωμάτων ορίζεται επίσης από 
την Συνέλευση του τμήματος. Η διαδικασία που πρέπει 
να ακολουθηθεί προκειμένου να πραγματοποιηθεί η δι¬ 
αδικασία αναγόρευσης του υποψηφίου σε διδάκτορα 
περιλαμβάνει τα ακόλουθα βήματα: 

- Αίτηση υποψηφίου για αναγόρευση-καθομολόγηση. 

- Κατάθεση διατριβής στη Βιβλιοθήκη σε τρία αντίτυ¬ 
πα, ήτοι δύο (2) βιβλιοδετημένα έντυπα και ένα (1) σε 
ηλεκτρονική μορφή. 

- Κατάθεση διατριβής στο Εθνικό ΚέντροΤεκμηρίωσης 
σε συνεργασία με τη γραμματεία του τμήματος. 

Στην περίπτωση που διαπιστωθεί μετά την αναγόρευ¬ 
ση ότι η διατριβή αποτελεί προϊόν λογοκλοπής, η Συνέ¬ 
λευση του τμήματος μπορεί να ανακαλέσει τον τίτλο του 
διδάκτορα με νεότερη απόφασή της. 

Άρθρο 11 

Πνευματικά δικαιώματα 

Τα πνευματικά δικαιώματα των διδακτορικών διατρι¬ 
βών διατηρεί ο διδάκτορας σε κάθε μορφή μελλοντικής 
αξιοποίησης (δημοσιεύσεις, επιστημονικές ανακοινώ¬ 
σεις, εκδόσεις, κ.λπ.) με την προϋπόθεση να αναφέρεται 
το τμήμα Κοινωνικής και Εκπαιδευτικής Πολιτικής, ο/η 
επιβλέπων/ουσα καθηγητής/τρια και τα δύο μέλη της 
τριμελούς επιτροπής. 

Άρθρο 12 

Άόγοι και διαδικασία διαγραφής 

από τα μητρώα υποψηφίων διδακτόρων 

Η Συνέλευση του τμήματος Κοινωνικής και Εκπαιδευ¬ 
τικής Πολιτικής, μετά την εισήγηση κατά πλειοψηφία 
της Τριμελούς Συμβουλευτικής Επιτροπής, δύναται να 
αποφασίσει τη διαγραφή υποψηφίων διδακτόρων εάν: 

- δεν ανανεώσουν την ετήσια εγγραφή τους, 

- η πρόοδος τους κρίνεται ανεπαρκής ή στάσιμη, 

- έχουν αναιτιολόγητα διακόψει το έργο της εκπόνησης 
της Διατριβής, 

- δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της διατριβής τους, 

- υπερβούν τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
κανονισμό, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα; 

- αιτηθούν προς τούτο οι ίδιοι. 

Άρθρο 13 

Εκπόνηση διδακτορικής διατριβής με συνεπίβλεψη 

Το τμήμα Κοινωνικής και Εκπαιδευτικής Πολιτικής του 
Πανεπιστήμιου Πελοποννήσου μπορεί να συνεργάζεται 
με ερευνητικά κέντρα και ινστιτούτα της ημεδαπής για 
την εκπόνηση Διδακτορικής Διατριβής με συνεπίβλεψη, 
εφόσον πληρούνται οι προϋποθέσεις που προβλέπει το 
άρθρο 43, παρ. 3 του ν. 4485/2017. 

Στο προβλεπόμενο Ειδικό Πρωτόκολλο Συνεργασίας 
(ΕΠΣ) ρυθμίζονται και όλες οι περιπτώσεις αναφορικά 
με τη συνεπίβλεψη που δεν ρυθμίζονται ρητά ή χρήζουν 
διευκρινήσεων σε σχέση με τον παρόντα κανονισμό. 

Άρθρο 14 

Υποτροφίες 

Έπειτα από σχετική απόφαση της Συνέλευσης του 
τμήματος είναι δυνατόν να χορηγηθούν υποτροφίες 
σε υποψήφιους διδάκτορες από πόρους που μπορούν 
να διατεθούν για το σκοπό αυτό (π.χ. πόρους μεταπτυ¬ 
χιακών προγραμμάτων, αποθεματικό ΕΆΚΕ, χορηγίες, 
κ.λπ.). Οι υποτροφίες δίνονται με βάση την ακαδημαϊκή 


επίδοση των υποψηφίων σε συνδυασμό με την οικονο¬ 
μική και την κοινωνική τους κατάσταση. Υποτροφία δεν 
χορηγείται στις περιπτώσεις: 

α) Υποψηφίων διδακτόρων οι οποίοι λαμβάνουν ήδη 
υποτροφία από άλλη πηγή. 

β) Υποψηφίων διδακτόρων που βρίσκονται σε εκπαι¬ 
δευτική άδεια μετ' αποδοχών. 

γ) Υποψηφίων διδακτόρων που είναι δημόσιοι υπάλ¬ 
ληλοι ή αμείβονται από κάποια δημόσια πηγή. 

Άρθρο 15 

Μεταβατικές διατάξεις 

Οι παραπάνω διατάξεις εφαρμόζονται και για τους 
υποψήφιους διδάκτορες που έχουν γίνει δεκτοί πριν από 
την έναρξη ισχύος του, εφόσον δεν έχει οριστεί, κατά την 
έναρξη της ισχύος του, η επταμελής εξεταστική επιτροπή 
του άρθρου 41 του ν. 4485/2017. 

Αποφάσεις για ειδικές περιπτώσεις που δεν εντάσ¬ 
σονται στις παραπάνω διατάξεις λαμβάνονται από τη 
Συνέλευση του τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 31 Ιανουάριου 2018 

Ο Πρύτανης 

ΑΘΑΝΑΣΙΟΣ ΚΑΤΣΗΣ 


Αριθμ. απόφ. 23 (2) 

Κανονισμός Διδακτορικών Σπουδών Τμήματος 
Πληροφορικής καιΤηλεπικοινωνιών Πανεπιστη¬ 
μίου Πελοποννήσου. 

Η ΣΥΓΚΑΗΤΟΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
(Συνεδρίαση 121 η) 

Έχοντας υπόψη: 

1. Τις διατάξεις του άρθρου 45, παρ. 2 και του άρθρου 
85, παρ. 6 του ν. 4485/2017 (Α' 114) «Οργάνωση και λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις». 

2. Τη διάταξη του άρθρου 26, παρ. 6 του ν. 4386/2016 
(Α'83), με την οποία αντικαθίσταται η περίπτωση γ' της 
παρ. 22 του άρθρου 80 του ν. 4009/2011 (Α' 195) ως εξής: 
«Έως την έναρξη ισχύος του κατά το άρθρο 5 Οργανι¬ 
σμού κάθε Ιδρύματος και του κατά το άρθρο 6 Εσωτε¬ 
ρικού του κανονισμού, τα θέματα που προβλέπονται σε 
αυτούς ρυθμίζονται με αποφάσεις Συγκλήτου, οι οποίες 
δημοσιεύονται στην Εφημερίδα της Κυβερνήσεως». 

3. Την αριθμ. 210838/Ζ1/01.12.2017 (ΦΕΚ 647/ 
06.12.2017 τ. Υ.Ο.Δ.Δ.) διαπιστωτική πράξη του Υπουρ¬ 
γού Παιδείας, Έρευνας και Θρησκευμάτων, με την οποία 
διαπιστώνεται ο διορισμός του Αθανάσιου Κατσή, Καθη¬ 
γητή του τμήματος Κοινωνικής και Εκπαιδευτικής Πολι¬ 
τικής, ως Πρύτανη του Πανεπιστημίου Πελοποννήσου, 
με πλήρη θητεία, από της εκδόσεως της διαπιστωτικής 
πράξης. 

4. Την αριθμ. 8237/08.12.2017 (ΦΕΚ 4835/29.12.2017 
τ. Β') απόφαση Πρύτανη του Πανεπιστημίου Πελοπον- 
νήσου περί μεταβίβασης αρμοδιοτήτων στους Αντιπρυ- 
τάνεις, σύμφωνα με τις διατάξεις του άρθρου 15 του 
ν. 4485/2017 (ΦΕΚ Α' 114). 

5. Το απόσπασμα πρακτικών της Συνέλευσης του τμή¬ 
ματος Πληροφορικής και Τηλεπικοινωνιών του Πανεπι¬ 
στημίου Πελοποννήσου (συνεδρίαση 8η/29.01.2018). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Ιδρύματος, ούτε σε βάρος του κρα¬ 
τικού προϋπολογισμού, αποφασίζει: 

Την έγκριση του κανονισμού Διδακτορικών Σπουδών 
του τμήματος Πληροφορικής και Τηλεπικοινωνιών, ως 
ακολούθως: 

Άρθρο 1 
Γενικές Αρχές 

Οι Διδακτορικές Σπουδές του τμήματος Πληροφορι¬ 
κής και Τηλεπικοινωνιών του Πανεπιστήμιου Πελοπον¬ 
νήσου οργανώνονται και λειτουργούν σύμφωνα με τις 
διατάξεις του ν. 4485/2017 και του εν γένει θεσμικού 
πλαισίου όπως κάθε φορά ισχύει. Αποσκοπούν στην 
προαγωγή της πρωτότυπης επιστημονικής έρευνας και 
οδηγούν στην απόκτηση Διδακτορικού Διπλώματος 
(Δ.Δ.), το οποίο πιστοποιεί την εκπόνηση πρωτότυπης 
επιστημονικής έρευνας και την ουσιαστική συνεισφο¬ 
ρά του/της κατόχου του στην εξέλιξη της γνώσης στον 
επιστημονικό κλάδο της Πληροφορικής και των Τηλε¬ 
πικοινωνιών. 

Άρθρο 2 

Δικαίωμα υποβολής αίτησης 

για εκπόνηση Διδακτορικής Διατριβής 

Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο κάτοχος Διπλώματος Μεταπτυ¬ 
χιακών Σπουδών ΑΕΙ της ημεδαπής ή κάτοχος αναγνω¬ 
ρισμένου τίτλου σπουδών μεταπτυχιακού επιπέδου ως 
ισότιμου της αλλοδαπής ή κάτοχος ενιαίου και αδιάσπα¬ 
στου τίτλου σπουδών μεταπτυχιακού επιπέδου ο οποί¬ 
ος έχει αποκτηθεί μετά την επιτυχή ολοκλήρωση του 
πρώτου κύκλου σπουδών, που οργανώνεται σε τμήματα 
Α.Ε.Ι. και διαρκεί κατ' ελάχιστον δέκα (10) ακαδημαϊκά 
εξάμηνα (υποχρεωτικά εξάμηνα για τη λήψη πτυχίου 
ή διπλώματος, σύμφωνα με το πρόγραμμα σπουδών). 
Σε περίπτωση που ο ενδιαφερόμενος δεν είναι κάτοχος 
ΔΜΣ ή ενιαίου και αδιάσπαστου τίτλου σπουδών μετα¬ 
πτυχιακού επιπέδου, η τριμελής επιτροπή που προβλέ- 
πεται στο άρθρο 5 θα εισηγηθεί την αποδοχή ή μη του 
ενδιαφερομένου, σύμφωνα μετον ισχύοντα νόμο (παρ. 1, 
άρθρο 38, ν. 4485/2017), λαμβάνοντας υπ' όψιν τις ακα¬ 
δημαϊκές, ερευνητικές και επαγγελματικές επιδόσεις και 
δραστηριότητές του. Απαραίτητη είναι επίσης η καλή 
γνώση της αγγλικής γλώσσας. 

Άρθρο 3 

Διαδικασία υποβολής αίτησης 

για εκπόνηση διδακτορικής διατριβής 

Οι αιτήσεις των υποψήφιων υποβάλλονται στη Γραμ¬ 
ματεία του τμήματος. Η πρόσκληση υποβολής αιτήσε¬ 


ων υποψηφίων διδακτόρων ανακοινώνεται δύο φορές 
το χρόνο (κάθε Νοέμβριο και Απρίλιο), αναρτάται στην 
Ιστοσελίδα του τμήματος, της σχολής (εφ' όσον υπάρχει 
διακριτή ιστοσελίδα) και του Πανεπιστημίου. Η πρόσκλη¬ 
ση περιλαμβάνει τις ευρύτερες ερευνητικές περιοχές ή 
και ειδικότερα αντικείμενα που οι Καθηγητές του τμή¬ 
ματος Πληροφορικής και Τηλεπικοινωνιών προτείνουν 
ως ερευνητικά αντικείμενα ενδιαφέροντος τους, τον 
Επιβλέποντα Καθηγητή ανά ερευνητικό αντικείμενο και 
τα στοιχεία επικοινωνίας του. Επιπλέον, η πρόσκληση 
περιγράφει τα απαιτούμενα δικαιολογητικά υποβολής 
αίτησης από τους ενδιαφερομένους, τις προϋποθέσεις, 
όρους, προθεσμίες και διαδικασίες κατάθεσης υποψηφι¬ 
οτήτων και επιλογής υποψήφιων διδακτόρων, καθώς και 
τις πρόσθετες υποχρεώσεις αυτών, ρήτρες, παραδοτέα 
και χρονικά όρια ολοκλήρωσης των διατριβών. 

Επιπρόσθετα, είναι δυνατόν υποψήφιοι, κατόπιν συ¬ 
νεννόησης με καθηγητή του τμήματος Πληροφορικής 
και Τηλεπικοινωνιών, να υποβάλλουν αίτηση στη Γραμ¬ 
ματεία του τμήματος κατά τις εξής περιόδους: 

1. Εντός των προθεσμιών που ορίζονται στις ανωτέρω 
προσκλήσεις υποβολής αιτήσεων υποψηφίων διδακτό¬ 
ρων. 

2. Στο διάστημα 25/8-27/10 εκάστου ημερολογιακού 
έτους. 

Άρθρο 4 

Απαιτούμενα δικαιολογητικά 

1. Αίτηση εκπόνησης διδακτορικής διατριβής όπου 
αναγράφονται: 

- προτεινόμενος τίτλος διδακτορικής διατριβής, 

-τεκμηριωμένη επιστημονική πρόταση, 

- προτεινόμενη γλώσσα εκπόνησης της διδακτορικής 
διατριβής (η οποία μπορεί να είναι είτε Ελληνικά είτε 
Αγγλικά), 

- προτεινόμενος επιβλέπων της διδακτορικής διατρι¬ 
βής· 

2. Αναλυτικό Βιογραφικό Σημείωμα 

3. Προσχέδιο διδακτορικής διατριβής 

4. Σύντομη περίληψη της προτεινόμενης διδακτορικής 
διατριβής, στην ελληνική και την αγγλική γλώσσα. 

5. Αντίγραφα τίτλων σπουδών 

6. Αναγνώριση ισοτιμίας των τίτλων σπουδών από το 
Δ.Ο.Α.Τ.Α.Π. (για πτυχιούχους ΑΕΙ του εξωτερικού). 

7. Αποδεικτικό καλής γνώσης της Αγγλικής γλώσσας 
(για υποψηφίους που δεν είναι απόφοιτοι αγγλόφωνων 
ιδρυμάτων). 

8. Αντίγραφο δελτίου αστυνομικής ταυτότητας. 

9. Προαιρετικά οποιοδήποτε άλλο στοιχείο δύναται 
να συνδράμει στην ουσιαστική αξιολόγηση της αίτησης, 
όπως ενδεικτικά δημοσιεύσεις ή επιστημονικές εργασίες 
που έχουν εκπονήσει. 

Άρθρο 5 

Διαδικασία επιλογής υποψηφίων διδακτόρων 

Μετά το πέρας εκάστης των προθεσμιών που προ- 
βλέπονται στο άρθρο 3, η Συνέλευση του τμήματος, 
κατηγοριοποιεί τις αιτήσεις με βάση τη συνάφεια του 
ερευνητικού αντικειμένου, και ορίζει μια τριμελή επι¬ 
τροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
ΔΕΠ του τμήματος, εξετάζει τις αιτήσεις και καλεί τους 
υποψήφιους σε συνέντευξη. 

Στη συνέχεια υποβάλλει στη Συνέλευση του τμήματος 
υπόμνημα, στο οποίο αναγράφονται οι λόγοι για τους 
οποίους κάθε υποψήφιος πρέπει ή δεν πρέπει να γίνει 
δεκτός, καθώς και ο προτεινόμενος επιβλέπων, εφόσον 
αυτός δεν έχει προταθεί από τον υποψήφιο. 

Η Συνέλευση του τμήματος, αφού λάβει υπόψη τη γνώ¬ 
μη του προτεινόμενου επιβλέποντα και το υπόμνημα 
της επιτροπής, εγκρίνει, τροποποιεί ή απορρίπτει αιτι¬ 
ολογημένα την αίτηση του υποψήφιου. Στην απόφαση 
της Συνέλευσης ορίζεται: 

- ο επιβλέπων της διατριβής, 

- τα μέλη της τριμελούς συμβουλευτικής επιτροπής, 
που πλαισιώνει και υποστηρίζει την εκπόνηση και τη 
συγγραφή της διατριβής και 

- η γλώσσα συγγραφής της διατριβής, 

- τα μαθήματα που ο υποψήφιος οφείλει να παρακο¬ 
λουθήσει (εφόσον η Συνέλευση το κρίνει σκόπιμο). 

Τα ονόματα των υποψήφιων διδακτόρων, των επιβλε- 
πόντων, των μελών της συμβουλευτικής επιτροπής, οι 
τίτλοι των εκπονούμενων διατριβών και σύντομη πε¬ 
ρίληψη αυτών αναρτώνται στο διαδικτυακό τόπο του 
Ιδρύματος στην ελληνική και την αγγλική γλώσσα. 

Άρθρο 6 

Επίβλεψη διδακτορικής διατριβής 

1. Επιβλέπων διδακτορικής διατριβής 

Δικαίωμα επίβλεψης διδακτορικών διατριβών έχουν 
μέλη ΔΕΠ α βαθμίδας, αναπληρωτή και επίκουρου καθη¬ 
γητή του τμήματος Πληροφορικής και Τηλεπικοινωνιών. 

Κάθε μέλος ΔΕΠ μπορεί να είναι ο επιβλέπων σε οκτώ 
(8) κατά μέγιστο διδακτορικές διατριβές που είναι σε 
εξέλιξη την ίδια χρονική στιγμή. 

2. Τριμελής συμβουλευτική επιτροπή 

Η Τριμελής συμβουλευτική επιτροπή ορίζεται από τη 
Συνέλευση του τμήματος και έχει ως αρμοδιότητα να 
πλαισιώνει και να υποστηρίζει την εκπόνηση και συγ¬ 
γραφή της διδακτορικής διατριβής. 

Μέλος της επιτροπής είναι ο επιβλέπων της διατριβής. 
Τα δύο άλλα μέλη μπορεί να είναι μέλη ΔΕΠ α' βαθμί¬ 
δας, αναπληρωτή και επίκουρου καθηγητή του οικείου 
ή άλλου ΑΕΙ ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση διδακτορική διατριβή. 

Πρέπει να μετέχει στην επιτροπή τουλάχιστον ένα 
μέλος ΔΕΠ από τις τρεις πρώτες βαθμίδες του οικείου 
τμήματος. 

Σε περίπτωση που την περίοδο της υποστήριξης της 
διατριβής, μέλη της τριμελούς επιτροπής έχουν συντα- 
ξιοδοτηθεί, με απόφαση της Συνέλευσης του τμήματος 
αντικαθίστανται με ισάριθμα μέλη. 


2 α. Αντικατάσταση μελών Τριμελούς Συμβουλευτικής 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 
μεγάλο χρονικό διάστημα, η Συνέλευση του τμήματος 
αναθέτει την επίβλεψη: 

- σε άλλον, ύστερα από αίτηση του υποψήφιου και 
γνώμη του προτεινόμενου επιβλέποντος ή 

- σε ένα από τα άλλα (2) μέλη της τριμελούς συμβου¬ 
λευτικής επιτροπής, ακόμη και καθ' υπέρβαση του μέ- 
γιστου αριθμού υποψηφίων διδακτόρων που μπορεί να 
έχει κάθε επιβλέπων. 

Ομοίως, αν για οποιονδήποτε λόγο μέλος της τριμε¬ 
λούς επιτροπής εκλείψει ή διαπιστωμένα αδυνατεί να 
τελέσει τα εκ του ρόλου του απορρέοντα καθήκοντα για 
μεγάλο χρονικό διάστημα, ή αν η εξέλιξη της διδακτορι¬ 
κής έρευνας επιτάσσει την ανασύνθεση της τριμελούς 
επιτροπής ώστε να απαρτίζεται από τα μέλη εκείνα που 
είναι τα πλέον κατάλληλα για την πλαισίωση και υπο¬ 
στήριξη της διδακτορικής διατριβής, η Συνέλευση του 
τμήματος αντικαθιστά το μέλος της τριμελούς επιτροπής 
ύστερα από αίτηση του επιβλέποντα και γνώμη του προ- 
τεινόμενου και του αντικαθιστούμενου μέλους. 

2β. Μετακίνηση/συνταξιοδότηση επιβλέποντος 

Αν ο αρχικός επιβλέπων μετακινηθεί σε άλλο ΑΕΙ ή 
τμήμα ΑΕΙ ή συνταξιοδοτηθεί, συνεχίζει να τέλει χρέη 
επιβλέποντος των διδακτορικών διατριβών που έχει ανα- 
λάβει και ο τίτλος απονέμεται από το ΑΕΙ, στο οποίο ανή¬ 
κει το τμήμα, όπου ξεκίνησε η εκπόνηση της διατριβής. 

Άρθρο 7 

Χρονική διάρκεια, δικαιώματα 

και υποχρεώσεις υποψήφιων διδακτόρων 

1. Χρονική διάρκεια 

Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής. 

Ο μέγιστος χρόνος ολοκλήρωσης της διατριβής είναι 
έξι (6) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. 

Ο/Η υποψήφιος/α μπορεί κατά τη διάρκεια των σπου¬ 
δών του/της στο Διδακτορικό Πρόγραμμα να ζητήσει με 
επαρκώς αιτιολογημένη αίτηση του/της την αναστολή 
της ανωτέρω περιόδου έως και 2 έτη συνολικά. Ο χρό¬ 
νος της αναστολής φοίτησης δεν προσμετράται στην 
προβλεπόμενη μέγιστη χρονική διάρκεια εκπόνησης 
διδακτορικής διατριβής. Κατά τη διάρκεια της αναστο¬ 
λής φοίτησης δεν επωφελείται των δικαιωμάτων και 
των παροχών που προβλέπονται για τους υποψήφιους 
διδάκτορες. 

2. Υποχρεώσεις και δικαιώματα των υποψηφίων δι¬ 
δακτόρων 

- Οι υποψήφιοι διδάκτορες οφείλουν να ανανεώνουν 
την εγγραφή τους σε κάθε νέο ακαδημαϊκό έτος στο δι¬ 
άστημα Σεπτέμβριος - Νοέμβριος. 

- Ο υποψήφιος διδάκτορας κάθε έτος, στο διάστημα 
από το Σεπτέμβριο έως το Νοέμβριο, παρουσιάζει προ¬ 
φορικά και υποβάλλει εγγράφως αναλυτικό υπόμνημα 
ενώπιον της τριμελούς συμβουλευτικής επιτροπής σχε- 

τικά με την πρόοδο της διδακτορικής διατριβής. Αντί¬ 
γραφο του υπομνήματος, καθώς και σχόλια επ' αυτού 
από τον επιβλέποντα ή/και την Τριμελή Συμβουλευτική 
Επιτροπή καταχωρούνται στον ατομικό φάκελο του 
υποψηφίου. 

- Οι διδακτορικές σπουδές προσφέρονται δωρεάν. 

- Οι υποψήφιοι διδάκτορες έχουν μέχρι πέντε (5) πλή¬ 
ρη ακαδημαϊκά έτη από την πρώτη εγγραφή τους, όλα 
τα δικαιώματα και τις παροχές που προβλέπονται και για 
τους φοιτητές του Β' κύκλου σπουδών. 

- Μέχρι και πέντε (5) έτη μετά την ολοκλήρωση της 
διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. 

Άρθρο 8 

Εκπόνηση διδακτορικής διατριβής 

1. Ορισμός /αλλαγή θέματος διδακτορικής διατριβής 

Ο τίτλος της διδακτορικής διατριβής μπορεί να τρο¬ 
ποποιείται ώστε να αντικατοπτρίζει καλύτερα το περιε¬ 
χόμενό της ανάλογα με την εξέλιξη της διδακτορικής 
έρευνας, υπό την προϋπόθεση ότι το περιγραφόμενο 
από το νέο τίτλο θέμα παραμένει εντός του γνωστικού 
αντικειμένου στο οποίο εντασσόταν ο αρχικός τίτλος. 
Η τροποποίηση του τίτλου μπορεί να γίνει σε οποιαδή¬ 
ποτε στιγμή με αίτηση του υποψήφιου διδάκτορα και 
έγκριση της Συνέλευσης, λαμβάνοντας υπόψη γνώμη 
του επιβλέποντα και της τριμελούς επιτροπής. Ειδικό¬ 
τερα επιτρέπονται η μεταβολή του τίτλου ώστε (α) να 
αντικατοπτρίζει ειδικότερο θέμα από το αρχικά ορισθέν 
και (β) να προσθέτει στο αρχικά ορισθέν αντικείμενο 
συναφή με αυτό πεδία έρευνας. Η μεταβολή που περι- 
γράφεται στην παρούσα παράγραφο δεν συνεπάγεται 
μεταβολή των ορίων ολοκλήρωσης της διατριβής. 

Σε περίπτωση που το θέμα της διατριβής αλλάζει 
πλήρως σε σχέση με το αρχικό, ο υποψήφιος διδάκτο¬ 
ρας υποβάλλει αναλυτική τεκμηριωμένη επιστημονική 
πρόταση και προσχέδιο της προτεινόμενης διδακτορι¬ 
κής διατριβής και ακολουθείται εξαρχής η διαδικασία 
αίτησης που περιγράφεται στο άρθρο 5 του παρόντα 
κανονισμού. Ο χρόνος που έχει ήδη διανυθεί στο πρό¬ 
γραμμα διδακτορικών σπουδών με το προηγούμενο 
θέμα δεν προσμετράται. 

2. Οδηγίες συγγραφής διδακτορικής διατριβής 

Η διδακτορική διατριβή συγγράφεται με χρήση του 
σχετικού πρότυπου εγγράφου που είναι διαθέσιμο 
στον ιστότοπο του τμήματος, ή σε παραπλήσια μορφή. 
Η ακριβής δομή και η έκταση της καθορίζονται με βάση 
τη συνήθη πρακτική για τις διατριβές του ευρύτερου 
επιστημονικού χώρου της Πληροφορικής και των Τη¬ 
λεπικοινωνιών, με κύριο κριτήριο να εξυπηρετούνται 
βέλτιστα οι σκοποί της ορθής απόδοσης της ερευνητικής 
συνεισφοράς του υποψήφιου και της διευκόλυνσης της 
αξιοποίησης της από άλλους ερευνητές. 

Εάν η διατριβή συγγράφεται στα ελληνικά περιλαμ¬ 
βάνει σύντομη περίληψη στα Αγγλικά ενώ αν συγγρά¬ 
φεται στα Αγγλικά περιλαμβάνει σύντομη περίληψη στα 
Ελληνικά. 


Άρθρο 9 

Υποστήριξη/αξιολόγηση 
της διδακτορικής διατριβής 

- Ο υποψήφιος διδάκτορας υποβάλλει αίτηση στην 
τριμελή συμβουλευτική επιτροπή για δημόσια υποστή¬ 
ριξη και αξιολόγηση της διατριβής. 

- Η τριμελής συμβουλευτική επιτροπή δέχεται ή τεκμη¬ 
ριωμένα απορρίπτει την αίτηση του υποψηφίου. 

- Εάν η τριμελής συμβουλευτική επιτροπή απορρίψει 
την αίτηση του υποψηφίου, ο υποψήφιος μπορεί να υπο¬ 
βάλλει νέα αίτηση μετά την πάροδο τριών μηνών, στην 
οποία θα αναλύει τους τρόπους με τους οποίους έχει 
αντιμετωπίσει τις παρατηρήσεις και έχει ενσωματώσει 
τις συμβουλές της τριμελούς επιτροπής. Σε περίπτωση 
ενδεχόμενης νέας απόρριψης επαναλαμβάνεται η ίδια 
διαδικασία. 

- Εάν η τριμελής συμβουλευτική επιτροπή αποδεχθεί 
την αίτηση του υποψηφίου, συντάσσει αναλυτική ειση¬ 
γητική έκθεση, την υποβάλλει στη Συνέλευση του τμή¬ 
ματος και ζητά τον ορισμό της επταμελούς εξεταστικής 
επιτροπής για την κρίση της διατριβής. 

Στην επταμελή εξεταστική επιτροπή μετέχουν: 

- τα μέλη της τριμελούς συμβουλευτικής επιτροπής 
εκτός από τα αφυπηρετήσαντα μέλη αυτής, τα οποία με 
απόφαση της Συνέλευσης του τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39 του ν. 4485/2017 και τέσσερα (4) επιπλέον μέλη που 
είναι μέλη ΔΕΠ α' βαθμίδας, αναπληρωτή και επίκου¬ 
ρου του οικείου ή άλλου ΑΕΙ ή καθηγητές αναγνωρισμέ¬ 
νων ως ομοταγών ιδρυμάτων της αλλοδαπής, οι οποίοι 
είναι κάτοχοι διδακτορικού διπλώματος, ή ερευνητές 
των βαθμιδών Α', Β' ή Γ' από ερευνητικά κέντρα του 
άρθρου 13α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση διδακτορική 
διατριβή. Εάν κάποιο μέλος της τριμελούς επιτροπής 
έχει συνταξιοδοτηθεί, παραιτηθεί, εκλείψει ή βρεθεί σε 
νόμιμη άδεια, αντικαθίσταται με απόφαση της συνέλευ¬ 
σης του τμήματος. 

- Η επταμελής εξεταστική επιτροπή ορίζεται στην επό¬ 
μενη ή το πολύ τη μεθεπόμενη συνεδρίαση της Συνέλευ¬ 
σης του τμήματος από την κατάθεση της εισηγητικής 
έκθεσης. 

- Σε διάστημα δύο εβδομάδων από τον ορισμό της 
επταμελούς επιτροπής, ο υποψήφιος διδάκτορας υπο¬ 
βάλλει: 

- ηλεκτρονικά τη διατριβή σε όλα τα μέλη της επτα¬ 
μελούς επιτροπής, 

- υπεύθυνη δήλωση προς τη Γραμματεία του τμήματος, 
που κοινοποιείται στον επιβλέποντα, ότι η διατριβή δεν 
είναι προϊόν λογοκλοπής. 

- Η ημερομηνία υποστήριξης της διατριβής ορίζεται 
με πρωτοβουλία του επιβλέποντα σε συνεργασία με 
τον υποψήφιο διδάκτορα, τουλάχιστον ένα μήνα και το 
πολύ τρεις μήνες από τη συγκρότηση της επταμελούς 

επιτροπής, και κοινοποιείται σε όλα τα μέλη της Πανε¬ 
πιστημιακής Κοινότητας από τη Γραμματεία. 

- Η διδακτορική διατριβή υποστηρίζεται δημόσια και 
προϋποθέτει τη φυσική παρουσία των τεσσάρων (4) 
τουλάχιστον μελών της εξεταστικής επιτροπής, ενώ τα 
λοιπά μέλη μπορούν να συμμετέχουν με τηλεδιάσκεψη. 

- Μετά την υποστήριξη, η εξεταστική επιτροπή συνε¬ 
δριάζει χωρίς παρουσία τρίτων και κρίνει την εργασία 
ως προς την ποιότητα, την πληρότητα, των πρωτότυπη 
σκέψη και τη συμβολή στην επιστήμη. Μπορούν να πα- 
ρίστανται στην συνεδρίαση της επταμελούς εξεταστικής 
επιτροπής, χωρίς δικαίωμα ψήφου, και όσοι έχουν στο 
παρελθόν διατελέσει μέλη της τριμελούς συμβουλευ¬ 
τικής επιτροπής της διδακτορικής διατριβής και έχουν 
αντί κατασταθεί. 

- Για την έγκριση της Διδακτορικής Διατριβής απαιτεί¬ 
ται σύμφωνη γνώμη τουλάχιστον πέντε (5) μελών της 
Επταμελούς Εξεταστικής Επιτροπής. 

Η εγκριθείσα Δ.Δ. βαθμολογείται με την ακόλουθη 
κλίμακα: Άριστα, Λίαν Καλώς, Καλώς και η βαθμολογία 
καταγράφεται στο σχετικό πρακτικό αξιολόγησης της 
διατριβής. 

Ως ημερομηνία λήψης του διδακτορικού διπλώματος 
νοείται η ημερομηνία επιτυχούς εξέτασης της Διδακτο¬ 
ρικής Διατριβής. 

- Σε περίπτωση που η επταμελής επιτροπή δεν εγκρίνει 
τη Διδακτορική Διατριβή ο υποψήφιος διδάκτορας μπο¬ 
ρεί να υποβάλλει νέα αίτηση στη τριμελή συμβουλευτική 
επιτροπή για δημόσια υποστήριξη και αξιολόγηση της 
διατριβής μετά την πάροδο κατ' ελάχιστον έξι μηνών. 
Εάν και κατά τη δεύτερη υποστήριξη της διδακτορικής 
διατριβής η επταμελής δεν την κρίνει ικανοποιητική, ο 
υποψήφιος διδάκτορας διαγράφεται από το πρόγραμμα 
διδακτορικών σπουδών χωρίς να του απονεμηθεί τίτλος. 

- Σε περίπτωση που κατά την κρίση της πλειοψηφίας 
των μελών της επταμελούς επιτροπής η διατριβή χρή- 
ζει διορθώσεων, αλλά όχι τόσο καίριων που να κρίνεται 
απορριπτέα, καταγράφονται στο πρακτικό οι απαιτού- 
μενες αλλαγές και ο υποψήφιος οφείλει σε προθεσμία 
τριών μηνών να υποβάλλει προς τα μέλη της επταμελούς 
επιτροπής την ενημερωμένη έκδοση της διατριβής συ- 
νοδευόμενη από έκθεση στην οποία αναλύονται οι τρό¬ 
ποι με τους οποίους αντιμετωπίστηκαν οι παρατηρήσεις 
της επταμελούς επιτροπής. Εφόσον η επταμελής επι¬ 
τροπή αξιολογήσει τις παρεμβάσεις ως ικανοποιητικές, 
συντάσσει σχετική βεβαίωση και η διατριβή θεωρείται 
ως επιτυχώς ολοκληρωμένη. Η βεβαίωση υποβάλλεται 
στη γραμματεία του τμήματος και καταχωρείται στον 
φάκελο του υποψηφίου διδάκτορα. 

Σε αυτή την περίπτωση ως ημερομηνία λήψης του δι¬ 
δακτορικού διπλώματος νοείται η ημερομηνία σύνταξης 
της βεβαίωσης της επταμελούς επιτροπής. 

Εάν η επταμελής επιτροπή αξιολογήσει τις παρεμβά¬ 
σεις ως μη ικανοποιητικές τότε θεωρείται ως αρνητική η 
αρχική κρίση της επταμελούς επιτροπής και ο υποψήφι¬ 
ος διδάκτορας διαγράφεται από το πρόγραμμα διδακτο¬ 
ρικών σπουδών χωρίς να του απονεμηθεί τίτλος. Στην 
περίπτωση αυτή η επταμελής επιτροπή συντάσσει σχετι¬ 


κό πρακτικό όπου τεκμηριώνονται οι λόγοι για τους οποί¬ 
ους οι παρεμβάσεις κρίνονται μη ικανοποιητικές, και το 
υποβάλλει στη γραμματεία του τμήματος. Το πρακτικό 
καταχωρείται στον φάκελο του υποψήφιου διδάκτορα. 

Άρθρο 10 

Αναγόρευση και καθομολόγηση Διδακτόρων 

Μετά την επιτυχή υποστήριξη της διατριβής ο υποψή¬ 
φιος διδάκτορας καταθέτει στη Γραμματεία του τμήμα¬ 
τος την τελική διδακτορική διατριβή σε ψηφιακή μορφή 
καθώς και ένα αντίτυπο σε έντυπη μορφή και μεριμνά για 
την κατάθεση της διατριβής στο Εθνικό Κέντρο Τεκμη¬ 
ρίωσης σε συνεργασία με τη γραμματεία του τμήματος. 

Μετά την ολοκλήρωση των ανωτέρω, με μέριμνα της 
Γραμματείας ο υποψήφιος διδάκτορας προσκαλείται 
στην επόμενη εκδήλωση αναγόρευσης-καθομολόγησης- 
απονομής Διδακτορικού Διπλώματος. Στην περίπτωση 
που για οποιοδήποτε λόγο ο υποψήφιος διδάκτορας 
αδυνατεί να παραστεί στη συγκεκριμένη εκδήλωση προ¬ 
σκαλείται από τη Γραμματεία στην επόμενη εκδήλωση, 
έως ότου λάβει χώρα η αναγόρευση-καθομολόγηση- 
απονομή του Διδακτορικού Διπλώματος. 

Άρθρο 11 

Πνευματικά δικαιώματα 

Η διδακτορική διατριβή είναι έργο συνεργασίας, με 
την έννοια του άρθρου 7 του ν. 2121 /1993 όπως τροπο¬ 
ποιήθηκε και ισχύει, με συνδημιουργούς τον υποψήφιο 
διδάκτορα και τον επιβλέποντα και τα πνευματικά δι¬ 
καιώματα επ’ αυτής ανήκουν κατά 80% στον υποψήφιο 
διδάκτορα και κατά 20% στον επιβλέποντα. 

Άρθρο 12 

Λόγοι και διαδικασία διαγραφής 

από τα μητρώα υποψηφίων διδακτόρων 

Η Συνέλευση του τμήματος Πληροφορικής και Τηλε¬ 
πικοινωνιών, μετά την εισήγηση κατά πλειοψηφία της 
Τριμελούς Συμβουλευτικής Επιτροπής, δύναται να απο¬ 
φασίσει τη διαγραφή υποψήφιων διδακτόρων εάν: 

- δεν ανανεώσουν την ετήσια εγγραφή τους, 

- παρουσιάζεται στασιμότητα των εργασιών τους στο 
πλαίσιο της διδακτορικής διατριβής ή η πρόοδος τους 
κρίνεται ανεπαρκής, 

- έχουν αναιτιολόγητα διακόψει το έργο της εκπόνησης 
της διατριβής, 

- δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της διατριβής του, 

- έχουν υποπέσει σε σοβαρό πειθαρχικό παράπτωμα, 

- έχουν υποπέσει σε σοβαρό ηθικό παράπτωμα που 
δεν συνάδει με την ιδιότητα του υποψήφιου διδάκτορα, 
όπως ενδεικτικά αυτό της λογοκλοπής, 

- δεν συνεργάζονται με τον επιβλέποντα και την τρι¬ 
μελή συμβουλευτική επιτροπή. 

Οι υποψήφιοι διδάκτορες διαγράφονται αυτοδίκαια 
εάν υπερβούν τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
κανονισμό, ή κατόπιν αιτήσεώς τους προς τη Γραμματεία 
του τμήματος. 

Άρθρο 13 

Εκπόνηση διδακτορικής διατριβής με συνεπίβλεψη 

Το τμήμα Πληροφορικής και Τηλεπικοινωνιών του 
Πανεπιστημίου Πελοποννήσου μπορεί να συνεργάζεται 
με ερευνητικά κέντρα και ινστιτούτα της ημεδαπής για 
την εκπόνηση Διδακτορικής Διατριβής με συνεπίβλεψη, 
εφόσον πληρούνται οι προϋποθέσεις που προβλέπει το 
άρθρο 43, παρ. 3 του ν. 4485/2017. 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως καθορίζεται κάθε σχετικό θέμα σχετικά 
με την εκπόνηση διδακτορικών διατριβών με αναγνω¬ 
ρισμένα ως ομοταγή ιδρύματα ή ερευνητικά κέντρα και 
ινστιτούτα της αλλοδαπής. 

Άρθρο 14 

Μεταβατικές διατάξεις 

Οι διατάξεις του παρόντος κανονισμού εφαρμόζονται 
και για τους υποψήφιους διδάκτορες που έχουν γίνει 
δεκτοί πριν από την έναρξη ισχύος του, εφόσον δεν έχει 
οριστεί, κατά την έναρξη της ισχύος του, η επταμελής 
εξεταστική επιτροπή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 31 Ιανουάριου 2018 

Ο Πρύτανης 

ΑΘΑΝΑΣΙΟΣ ΚΑΤΣΗΣ 


Αριθμ. απόφ. 24 (3) 

Κανονισμός Διδακτορικών Σπουδών Τμήματος 
Οργάνωσης και Διαχείρισης Αθλητισμού Πανε¬ 
πιστημίου Πελοποννήσου. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
(Συνεδρίαση 121η) 

Έχοντας υπόψη: 

1. Τις διατάξεις του άρθρου 45, παρ. 2 και του άρθρου 
85, παρ. 6 του ν. 4485/2017 (Α' 114) «Οργάνωση και λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις». 

2. Τη διάταξη του άρθρου 26, παρ. 6 του ν. 4386/2016 
(Α' 83), με την οποία αντικαθίσταται η περίπτωση γ' της 
παρ. 22 του άρθρου 80 του ν. 4009/2011 (Α' 195) ως εξής: 
«Έως την έναρξη ισχύος του κατά το άρθρο 5 Οργανι¬ 
σμού κάθε Ιδρύματος και του κατά το άρθρο 6 Εσωτε¬ 
ρικού του κανονισμού, τα θέματα που προβλέπονται σε 
αυτούς ρυθμίζονται με αποφάσεις Συγκλήτου, οι οποίες 
δημοσιεύονται στην Εφημερίδα της Κυβερνήσεως». 

3. Την αριθμ. 210838/Ζ1/01.12.2017 (ΦΕΚ 647/ 
06.12.2017 τ. Υ.Ο.Δ.Δ.) διαπιστωτική πράξη του Υπουρ¬ 
γού Παιδείας, Έρευνας και Θρησκευμάτων, με την οποία 
διαπιστώνεται ο διορισμός του Αθανάσιου Κατσή, Καθη¬ 
γητή του τμήματος Κοινωνικής και Εκπαιδευτικής Πολι¬ 
τικής, ως Πρύτανη του Πανεπιστημίου Πελοποννήσου, 


με πλήρη θητεία, από της εκδόσεως της διαπιστωτικής 
πράξης. 

4. Την αριθμ. 8237/08.12.2017 (ΦΕΚ 4835/29.12.2017 
τ. Β') απόφαση Πρύτανη του Πανεπιστημίου Πελοπον¬ 
νήσου περί μεταβίβασης αρμοδιοτήτων στους Αντιπρυ- 
τάνεις, σύμφωνα με τις διατάξεις του άρθρου 15 του 
ν. 4485/2017 (ΦΕΚ Α' 114). 

5. Το απόσπασμα πρακτικών της Συνέλευσης του 
τμήματος Οργάνωσης και Διαχείρισης Αθλητισμού του 
Πανεπιστημίου Πελοποννήσου (59η/26.01.2018). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Ιδρύματος, ούτε σε βάρος του κρα¬ 
τικού προϋπολογισμού, αποφασίζει: 

Την έγκριση του κανονισμού Διδακτορικών Σπουδών 
του τμήματος Οργάνωσης και Διαχείρισης Αθλητισμού, 
ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές του τμήματος Οργάνωσης 
και Διαχείρισης Αθλητισμού του Πανεπιστημίου Πελο¬ 
ποννήσου οργανώνονται και λειτουργούν σύμφωνα με 
τις διατάξεις του ν. 4485/2017 και του εν γένει θεσμικού 
πλαισίου όπως κάθε φορά ισχύει. Αποσκοπούν στην 
προαγωγή της πρωτότυπης επιστημονικής έρευνας και 
οδηγούν στην απόκτηση Διδακτορικού Διπλώματος 
(Δ.Δ.), το οποίο πιστοποιεί την εκπόνηση πρωτότυπης 
επιστημονικής έρευνας και την ουσιαστική συνεισφο¬ 
ρά του/της κατόχου του στην εξέλιξη της γνώσης στο 
ευρύτερο γνωστικό αντικείμενο της Οργάνωσης και 
Διαχείρισης Αθλητισμού. 

Οι Διδακτορικές Σπουδές προσφέρονται δωρεάν. 

Άρθρο 2 

Δικαίωμα υποβολής αίτησης 

για εκπόνηση Διδακτορικής Διατριβής 

Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο κάτοχος Διπλώματος Μεταπτυ¬ 
χιακών Σπουδών ΑΕΙ της ημεδαπής ή κάτοχος αναγνω¬ 
ρισμένου τίτλου σπουδών μεταπτυχιακού επιπέδου ως 
ισότιμου της αλλοδαπής ή κάτοχος ενιαίου και αδιάσπα¬ 
στου τίτλου σπουδών μεταπτυχιακού επιπέδου ο οποί¬ 
ος έχει αποκτηθεί μετά την επιτυχή ολοκλήρωση του 
πρώτου κύκλου σπουδών, που οργανώνεται σε τμήματα 
Α.Ε.Ι. και διαρκεί κατ' ελάχιστον δέκα (10) ακαδημαϊκά 
εξάμηνα (υποχρεωτικά εξάμηνα για τη λήψη πτυχίου 
ή διπλώματος σύμφωνα με το πρόγραμμα σπουδών). 
Σε ειδικές περιπτώσεις γίνεται αιτιολογημένα δεκτός ως 
υποψήφιος διδάκτορας και μη κάτοχος Δ.Μ.Σ. 

Οι περιπτώσεις αυτές είναι: Συναφές Επαγγελματικό 
ή /και ερευνητικό ή Συγγραφικό έργο υψηλού επιπέδου 
που του επιτρέπει να ανταποκριθεί στις υψηλές απαι¬ 
τήσεις της διδακτορικής του έρευνας με αιτιολογημένη 
απόφαση της Συνέλευσης του τμήματος. Ο υποψήφιος 
Διδάκτορας αυτής της περίπτωσης θα υποχρεούται να 
παρακολουθήσει συγκεκριμένα μαθήματα Μεταπτυχι¬ 
ακού Επιπέδου που θα οριστούν με απόφαση της Συνέ¬ 
λευσης του τμήματος. 

Άρθρο 3 

Διαδικασία υποβολής αίτησης 

για εκπόνηση διδακτορικής διατριβής 

Οι ενδιαφερόμενοι μπορούν να υποβάλουν αίτηση 
κατά τη διάρκεια κάθε ακαδημαϊκού έτους και ειδικότερα 
κατά τους μήνες Σεπτέμβριο και Οκτώβριο, Ιανουάριο 
και Φεβρουάριο στη Γραμματεία του τμήματος Οργά¬ 
νωσης και Διαχείρισης Αθλητισμού. 

Άρθρο 4 

Απαιτούμενα δικαιολογητικά 

1. Αίτηση εκπόνησης διδακτορικής διατριβής όπου 
αναγράφονται: 

- πλήρη στοιχεία του/της αιτούντος/σης, 

- προτεινόμενος τίτλος διδακτορικής διατριβής, 

- προτεινόμενη γλώσσα εκπόνησης της διδακτορικής 
διατριβής: Ελληνική, Αγγλική, Γαλλική, Ιταλική, Γερμα¬ 
νική, 

- προτεινόμενος επιβλέπων της διδακτορικής διατρι¬ 
βής· 

2. Αναλυτικό Βιογραφικό Σημείωμα 

3. Προσχέδιο διδακτορικής διατριβής-τεκμηριωμένη 
επιστημονική πρόταση. 

4. Φωτοαντίγραφο πτυχίου (Αναγνώριση ισοτιμίας 
του πτυχίου από το Δ.Ο.Α.Τ.Α.Π., για πτυχιούχους ΑΕΙ 
του εξωτερικού). 

5. Φωτοαντίγραφο Μεταπτυχιακού Διπλώματος Ειδί¬ 
κευσης (Αναγνώριση ισοτιμίας του μεταπτυχιακού δι¬ 
πλώματος από το Δ.Ο.Α.Τ.Α.Π., για πτυχιούχους ΑΕΙ του 
εξωτερικού). 

6. Πολύ καλή γνώση της Αγγλικής γλώσσας. 

7. Φωτοαντίγραφο δελτίου αστυνομικής ταυτότητας 
ή διαβατηρίου. 

8. Δύο συστατικές επιστολές. 

9. Δημοσιεύσεις ή επιστημονικές εργασίες (εφόσον 
υπάρχουν). 

Άρθρο 5 

Διαδικασία επιλογής υποψηφίων διδακτόρων 

Η Συνέλευση του τμήματος, κατηγοριοποιεί τις αιτή¬ 
σεις με βάση τη συνάφεια του ερευνητικού αντικειμένου, 
και ορίζει μια τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
ΔΕΠ του τμήματος, εξετάζει τις αιτήσεις και καλεί του 
υποψήφιους σε συνέντευξη. 

Στη συνέχεια υποβάλλει στη Συνέλευση του τμήματος 
υπόμνημα, στο οποίο αναγράφονται οι λόγοι για τους 
οποίους κάθε υποψήφιος πρέπει ή δεν πρέπει να γίνει 
δεκτός, καθώς και ο προτεινόμενος επιβλέπων, εφόσον 
αυτός δεν έχει προταθεί από τον υποψήφιο. 

Η Συνέλευση του τμήματος, αφού λάβει υπόψη τη γνώ¬ 
μη του προτεινόμενου επιβλέποντα και το υπόμνημα 
της επιτροπής, εγκρίνει ή απορρίπτει αιτιολογημένα την 
αίτηση του υποψηφίου. Στην περίπτωση έγκρισης της 
αίτησης αποφασίζεται και ορίζεται: 

- ο επιβλέπων της διατριβής, 

- τα μέλη της τριμελούς συμβουλευτικής επιτροπής, 
που πλαισιώνει και υποστηρίζει την εκπόνηση και τη 
συγγραφή της διατριβής και 

- η γλώσσα συγγραφής της διατριβής. 


Τα ονόματα των υποψηφίων διδακτόρων, των επιβλε- 
πόντων, των μελών της συμβουλευτικής επιτροπής, οι 
τίτλοι των εκπονούμενων διατριβών και σύντομη πε¬ 
ρίληψη αυτών αναρτώνται στο διαδικτυακό τόπο του 
Ιδρύματος στην ελληνική και την αγγλική γλώσσα. 

Άρθρο 6 

Επίβλεψη διδακτορικής διατριβής 

1. Επιβλέπων διδακτορικής διατριβής 

Δικαίωμα επίβλεψης διδακτορικών διατριβών έχουν 
τα μέλη ΔΕΠ α' βαθμίδας, αναπληρωτή και επίκουρου 
Καθηγητή του οικείου ή άλλου ΑΕΙ ή ερευνητές Α', Β' ή 
Γ' βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

Το κάθε μέλος ΔΕΠ του τμήματος μπορεί να αναλάβει 
να επιβλέπει έως και επτά (7) Υποψήφιους Διδάκτορες 
απάτην έναρξη ισχύος του κανονισμού. 

Υπέρβαση του ορίου αυτού επιτρέπεται στις ακόλου¬ 
θες περιπτώσεις: 

α) για την επίβλεψη υποψηφίων διδακτόρων με συ- 
νεπίβλεψη, 

β) για την επίβλεψη υποψηφίων διδακτόρων των 
οποίων η εκπόνηση της διδακτορικής διατριβής χρη¬ 
ματοδοτείται ευθέως από Εθνικό ή Ευρωπαϊκό ή άλλο 
πρόγραμμα χρηματοδότησης. 

2. Τριμελής συμβουλευτική επιτροπή 

Η Τριμελής συμβουλευτική επιτροπή ορίζεται από τη 
Συνέλευση του τμήματος και έχει ως αρμοδιότητα να 
πλαισιώνει και να υποστηρίζει την εκπόνηση και συγ¬ 
γραφή της διδακτορικής διατριβής. 

Μέλος της επιτροπής είναι ο επιβλέπων της διατριβής. 
Τα δύο άλλα μέλη μπορεί να είναι μέλη ΔΕΠ α' βαθμίδας, 
αναπληρωτή και επίκουρου του οικείου ή άλλου ΑΕΙ ή 
καθηγητές αναγνωρισμένων ως ομοταγών ιδρυμάτων 
της αλλοδαπής οι οποίοι είναι κάτοχοι διδακτορικού 
διπλώματος ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής που 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. 

Πρέπει να μετέχει στην επιτροπή τουλάχιστον ένα 
μέλος ΔΕΠ από τις τρεις πρώτες βαθμίδες του οικείου 
τμήματος. 

Σε περίπτωση που την περίοδο της υποστήριξης της 
διατριβής, μέλη της τριμελούς επιτροπής έχουν συντα- 
ξιοδοτηθεί, με απόφαση της Συνέλευσης του τμήματος, 
αντικαθίστανται με ισάριθμα μέλη. Μπορούν να παρί- 
στανται στην συνεδρίαση της επταμελούς εξεταστικής 
επιτροπής χωρίς δικαίωμα ψήφου. 

2 α. Αντικατάσταση μελών Τριμελούς Συμβουλευτικής 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 
μεγάλο χρονικό διάστημα κατά τα ειδικότερα οριζόμενα 

στον κανονισμό Διδακτορικών Σπουδών, η Συνέλευση 
του τμήματος αναθέτει την επίβλεψη: 

- σε άλλον, με ή χωρίς αίτηση του υποψηφίου και γνώ¬ 
μη του προτεινόμενου επιβλέποντος ή 

- σε ένα από τα άλλα (2) μέλη της τριμελούς συμβου¬ 
λευτικής επιτροπής, ακόμη και καθ' υπέρβαση του μέ- 
γιστου αριθμού υποψηφίων διδακτόρων που μπορεί να 
έχει κάθε επιβλέπων. 

Ενδεικτικοί λόγοι αντικατάστασης μελών Συμβουλευ¬ 
τικής Επιτροπής μπορεί να είναι: 

α) σοβαροί λόγοι υγείας, 

β) εκτεταμένο διάστημα απουσίας στο εξωτερικό, 

γ) σοβαροί προσωπικοί λόγοι, τους οποίους μπορεί να 
επικαλεστεί με έγγραφο υπόμνημά του στη Συνέλευση 
του τμήματος το μέλος της Τριμελούς Συμβουλευτικής 
Επιτροπής, 

δ) οποιοδήποτε άλλο λόγο η Συνέλευση του τμήμα¬ 
τος χαρακτηρίζει ως σοβαρό λόγο, με αιτιολογημένη 
απόφασή της. 

2β. Μετακίνηση/συνταξιοδότηση επιβλέποντος 

Αν ο αρχικός επιβλέπων μετακινηθεί σε άλλο ΑΕΙ ή 
τμήμα ΑΕΙ ή συνταξιοδοτηθεί, συνεχίζει να τελεί χρέη 
επιβλέποντος των διδακτορικών διατριβών που έχει ανα- 
λάβει και ο τίτλος απονέμεται από το ΑΕΙ, στο οποίο ανή¬ 
κει το τμήμα, όπου ξεκίνησε η εκπόνηση της διατριβής. 

Άρθρο 7 

Χρονική διάρκεια, δικαιώματα 

και υποχρεώσεις υποψήφιων διδακτόρων 

1. Χρονική διάρκεια 

Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής. 

Ο μέγιστος χρόνος ολοκλήρωσηςτης διατριβής καθο¬ 
ρίζεται στον παρόντα κανονισμό Διδακτορικών Σπου¬ 
δών και είναι έξι (6) πλήρη ημερολογιακά έτη. Η εξαετία 
μπορεί να παραταθεί με απόφαση της Συνέλευσης του 
τμήματος ύστερα από ειδικά αιτιολογημένη εισήγηση 
του Επιβλέποντατης εν λόγω διατριβής. 

Ο/Η υποψήφιος/α μπορεί κατάτη διάρκεια των σπου¬ 
δών του/της στο Διδακτορικό Πρόγραμμα να ζητήσει με 
επαρκώς αιτιολογημένη αίτησή του/της την αναστολή 
της ανωτέρω περιόδου μέχρι και δύο (2) συνολικά έτη. 
Ο χρόνος της αναστολής φοίτησης δεν προσμετράται 
στην προβλεπόμενη μέγιστη χρονική διάρκεια εκπόνη¬ 
σης διδακτορικής διατριβής. Κατά τη διάρκεια της ανα¬ 
στολής φοίτησης δεν επωφελούνται των δικαιωμάτων 
και των παροχών που προβλέπονται για τους υποψήφι¬ 
ους διδάκτορες. 

2. Υποχρεώσεις και δικαιώματα των υποψηφίων δι¬ 
δακτόρων 

- Να σέβονται το ακαδημαϊκό ήθος και την ακαδημαϊκή 
ευπρέπεια 

- Νασέβονταιτουςπειθαρχικούςκανόνεςτου Πανεπι¬ 
στημίου Πελοποννήσου 

- Υποχρέωση ανανέωσης εγγραφής ανά ακαδημαϊκό 
έτος 


- Υποχρέωση να ενημερώνεται για την εκάστοτε ισχύ- 
ουσα νομοθεσία, τους εκάστοτε ισχύοντες κανονισμούς 
και αποφάσεις της Συνέλευσης. 

- Ο υποψήφιος διδάκτορας οφείλει από 1 Νοεμβρίου 
έως και 30 Νοεμβρίου κάθε έτους ή 1 Μαρτίου έως και 31 
Μαρτίου κάθε έτους (ανάλογα με την απόφαση εγγρα¬ 
φής του), να παρουσιάζει προφορικά και να υποβάλλει 
εγγράφως αναλυτικό υπόμνημα ενώπιον της τριμελούς 
συμβουλευτικής επιτροπής σχετικά με την πρόοδο της 
διδακτορικής διατριβής. 

Αντίγραφο του υπομνήματος, σχόλια του επιβλέποντα 
και της τριμελούς επιτροπής καταχωρούνται στον ατομι¬ 
κό φάκελο του υποψηφίου χωρίς να απαιτείται επιπλέον 
έγκριση της Συνέλευσης του τμήματος. 

- Οι υποψήφιοι διδάκτορες έχουν μέχρι πέντε (5) πλή¬ 
ρη ακαδημαϊκά έτη από την πρώτη εγγραφή τους, όλα 
τα δικαιώματα και τις παροχές που προβλέπονται και για 
τους φοιτητές του Β' κύκλου σπουδών. 

- Μέχρι και πέντε (5) έτη μετά την ολοκλήρωση της 
διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. 

- Οι Υποψήφιοι Διδάκτορες υποχρεούνται, εφόσον 
τους ζητηθεί από τη Συνέλευση του ΤΟΔΑ, να επικου¬ 
ρούν τη διεξαγωγή των εξετάσεων των μαθημάτων του 
Προπτυχιακού Προγράμματος Σπουδών του τμήματος, 
σε όλες τις εξεταστικές περιόδους. 

- να συμμετέχουν σε οργανωτικές επιτροπές συνεδρί¬ 
ων, ύστερα από απόφαση της Συνέλευσης, 

- να επικουρούν στη διδασκαλία μαθημάτων, ύστερα 
από απόφαση της Συνέλευσης του τμήματος, 

- να αναλαμβάνουν κάθε ερευνητικό έργο που ο επι- 
βλέπων κρίνει ότι θα συνεισφέρει στην ακαδημαϊκή 
τους πρόοδο και στην ποιότητα της Διδακτορικής Δι¬ 
ατριβής τους. 

Άρθρο 8 

Εκπόνηση διδακτορικής διατριβής 

1. Ορισμός /αλλαγή θέματος διδακτορικής διατριβής 

- Επιτρέπεται η μερική τροποποίηση του Θέματος 
της Διδακτορικής Διατριβής που εκπονείται στο τμήμα 
ύστερα από αίτηση του Υποψηφίου Διδάκτορα, γραπτή 
Εισήγηση της Τριμελούς Επιτροπής Επίβλεψής της και 
θετική απόφαση Συνέλευσης του τμήματος. Στην Εισή¬ 
γηση της επιτροπής θα εκτίθενται αναλυτικά οι λόγοι 
που δεν γίνεται να ολοκληρωθεί το ήδη ορισθέν θέμα. 

Στην περίπτωση μερικής τροποποίησης του Θέματος 
της Διδακτορικής Διατριβής που εκπονείται, ως ημερο¬ 
μηνία εγγραφής του Υποψηφίου Διδάκτορα νοείται η 
ημερομηνία κατά την οποία έγινε δεκτός να εκπονήσει 
το αρχικό θέμα και ορίστηκε η τριμελής επιτροπή επί¬ 
βλεψής του. 

- Επιτρέπεται η πλήρης τροποποίηση του Θέματος 
της Διδακτορικής Διατριβής που εκπονείται στο τμήμα 
ύστερα από αίτηση του Υποψηφίου Διδάκτορα, γραπτή 
Εισήγηση τηςΤριμελούςΣυμβουλευτικής Επιτροπής και 
θετική απόφαση Συνέλευσης του τμήματος. Στην Εισή¬ 
γηση της επιτροπής θα εκτίθενται αναλυτικά οι λόγοι που 
δεν γίνεται να ολοκληρωθεί το ήδη ορισθέν θέμα. Στην 

περίπτωση αυτή, θα ακολουθείται η διαδικασία αίτησης 
ως να πρόκειται για νέα Διδακτορική Διατριβή. 

2. Οδηγίες συγγραφής διδακτορικής διατριβής 

Για τη συγγραφή της Διδακτορικής Διατριβής θα ακο¬ 
λουθείται ο οδηγός Συγγραφής Μεταπτυχιακών Διπλω¬ 
ματικών Εργασιών του τμήματος. 

Άρθρο 9 

Υποστήριξη/αξιολόγηση 
της διδακτορικής διατριβής 

- Ο υποψήφιος διδάκτορας υποβάλλει αίτηση στη τρι¬ 
μελή συμβουλευτική επιτροπή για δημόσια υποστήριξη 
και αξιολόγηση της διατριβής. 

- Η τριμελής συμβουλευτική επιτροπή δέχεται ή απορ¬ 
ρίπτει την αίτηση του υποψηφίου. 

- Εάν η τριμελής συμβουλευτική επιτροπή απορρίψει 
την αίτηση θα πρέπει να του κάνει εγγράφως συγκεκρι¬ 
μένες προτάσεις για αλλαγές θέτοντάς του συγκεκριμένο 
χρονοδιάγραμμα για την υλοποίησή τους. Το χρονικό 
διάστημα που μπορεί να δοθεί στον Υποψήφιο για να 
προβεί στις αλλαγές αυτές δεν μπορεί να υπερβαίνει 
τους έξι (6) μήνες. 

- Εάν η τριμελής συμβουλευτική επιτροπή αποδεχθεί 
την αίτηση του υποψηφίου, συντάσσει αναλυτική/τελική 
εισηγητική έκθεση, την υποβάλλει στη Συνέλευση του 
τμήματος (μέσω της Γραμματείας) και ζητά τον ορισμό 
της επταμελούς εξεταστικής επιτροπής για την κρίση 
της διατριβής. Η εισηγητική έκθεση κοινοποιείται στον 
Υποψήφιο Διδάκτορα. 

- Μετά τη κοινοποίηση της τελικής Εισηγητικής Έκ¬ 
θεσης στον Υποψήφιο Διδάκτορα, αυτός οφείλει να 
καταθέσει τη Διδακτορική του Διατριβή σε έντυπη και 
ηλεκτρονική μορφή στη Γραμματεία του ΤΟΔΑ σε προθε¬ 
σμία τριών εργασίμων ημερών. Η Διδακτορική Διατριβή 
θα είναι στη διάθεση των Διδασκόντων του τμήματος για 
τουλάχιστον ένα μήνα. 

- Με την κατάθεση της Διδακτορικής Διατριβής στη 
Γραμματεία του ΤΟΔΑ κατατίθεται, από τον Υποψήφιο 
Διδάκτορα, και υπεύθυνη δήλωσή του ότι η διατριβή 
δεν είναι προϊόν λογοκλοπής κ.λπ. 

- Εάν η διατριβή έχει γραφεί σε ξένη γλώσσα, κατατί¬ 
θεται και περίληψή της στην ελληνική. 

- Μετά την πάροδο του ενός μηνός, από τη λήψη της 
Δ.Δ. από τη Γραμματεία, η Συνέλευση του τμήματος συ- 
ζητά/αποφασίζει τον ορισμό της Επταμελούς Επιτροπής 
Κρίσης της Διδακτορικής Διατριβής και την ημερομηνία 
της Δημόσιας Υποστήριξής της. 

Στην επταμελή εξεταστική επιτροπή μετέχουν: 

τα μέλη της τριμελούς συμβουλευτικής επιτροπής 
εκτός από τα αφυπηρετήσαντα μέλη αυτής, τα οποία με 
απόφαση της Συνέλευσης του τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39 του ν. 4485/2017 και τέσσερα (4) επιπλέον μέλη που 
είναι μέλη ΔΕΠ α' βαθμίδας, αναπληρωτή και επίκουρου 
του οικείου ή άλλου ΑΕΙ ή καθηγητές αναγνωρισμένων 
ως ομοταγών ιδρυμάτων της αλλοδαπής, οι οποίοι εί¬ 
ναι κάτοχοι διδακτορικού διπλώματος, ή ερευνητές των 
βαθμιδών Α', Β' ή Γ' από ερευνητικά κέντρα του άρθρου 


13Α του ν. 4310/2014, συμπεριλαμβανομένων των ερευ¬ 
νητικών κέντρων της Ακαδημίας Αθηνών και του Ιδρύ¬ 
ματος Ιατροβιολογικών Ερευνών της Ακαδημίας Αθηνών 
ή από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή. 

- Η Επταμελής Εξεταστική Επιτροπή ορίζεται με από¬ 
φαση Συνέλευσης μετά την παρέλευση ενός (1) μηνός, 
από τη λήψη της Διδακτορικής Διατριβής από τη Γραμ¬ 
ματεία και όχι αργότερα από δύο (2) μήνες. 

- Η Επταμελής Εξεταστική Επιτροπή καλείται σε Δημό¬ 
σια Συνεδρίαση από τον Πρόεδρο του τμήματος εντός 
ενός (1) μηνός από τη λήψη απόφασης ορισμού της. 

- Η διδακτορική διατριβή υποστηρίζεται δημόσια και 
προϋποθέτει τη φυσική παρουσία των τεσσάρων (4) 
τουλάχιστον μελών της εξεταστικής επιτροπής, ενώ τα 
λοιπά μέλη μπορούν να συμμετέχουν με τηλεδιάσκεψη. 

- Μετά την υποστήριξη, η εξεταστική επιτροπή συνε¬ 
δριάζει χωρίς παρουσία τρίτων και κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή στην επιστήμη. 

- Για την έγκριση της Διδακτορικής Διατριβής απαιτεί¬ 
ται σύμφωνη γνώμη τουλάχιστον πέντε (5) μελών της 
Επταμελούς Εξεταστικής Επιτροπής. 

Η εγκριθείσα Δ.Δ. βαθμολογείται με την ακόλουθη κλί¬ 
μακα: Άριστα, Λίαν Καλώς, Καλώς και καταγράφεται στο 
σχετικό πρακτικό αξιολόγησης της διατριβής. 

-Αν η επταμελής εξεταστική επιτροπή κρίνει ότι η δια¬ 
τριβή χρήζει διορθώσεων, καταθέτει το πρακτικό αξιο¬ 
λόγησης της Διδακτορικής Διατριβής όταν ο Υποψήφιος 
Διδάκτορας προβεί στις υποδειχθείσες διορθώσεις. Την 
ευθύνη κατάθεσης του Πρακτικού Αξιολόγησης της 
Επταμελούς Εξεταστικής Επιτροπής έχει αποκλειστικά 
ο Επιβλέπων της Διδακτορικής Διατριβής. 

Άρθρο 10 

Αναγόρευση και καθομολόγηση Διδακτόρων 

Η Αναγόρευση του Υποψηφίου Διδάκτορα σε Διδά¬ 
κτορα του τμήματος διενεργείται από τη Συνέλευση του 
τμήματος. 

Για την Αναγόρευση απαιτείται: 

- Πρακτικό Επιτυχούς Εξέτασης από την Επταμελή 
Επιτροπή Κρίσης. 

- Δύο ανακοινώσεις σε συνέδρια 

- Δύο δημοσιεύσεις σε Διεθνή Περιοδικά εκ των 
οποίων η μία να έχει δημοσιευθεί σε περιοδικό που να 
καταχωρείται στη βάση δεδομένων \Λ/ΕΒ ΟΕ 50ΕΝΈΕ, 
5ΈΟΡΕΙ5 και ΕΒ5ΈΟ ή στο 55ΒΝ, ΒορΓθ55, ή σε νομικό 
περιοδικό. 

- Αίτηση υποψηφίου για αναγόρευση-καθομολόγηση 

- Κατάθεση διατριβής στη Βιβλιοθήκη του τμήματος σε 
ψηφιακή και έντυπη μορφή (σε ένα αντίτυπο και ένα εά). 

Για την απονομή του Διδακτορικού Τίτλου/ καθομο¬ 
λόγηση απαιτείται: 

- Αναγόρευση του Υποψηφίου Διδάκτορα σε Διδάκτο¬ 
ρα του τμήματος με απόφαση Συνέλευσης. 

- Κατάθεση διατριβής στο Εθνικό ΚέντροΤεκμηρίωσης 
Ερευνών σε συνεργασία με τη Γραμματεία του τμήματος 

Η ημερομηνία για την ορκωμοσία των Διδακτόρων 
και την τελετή απονομής Διδακτορικών Διπλωμάτων 
ορίζεται από τη Συνέλευση του τμήματος. 

Άρθρο 11 

Πνευματικά δικαιώματα 

Τα πνευματικά δικαιώματα της Διδακτορικής Διατρι¬ 
βής ορίζονται στο ν. 2121/1993, όπως τροποποιήθηκε 
και ισχύει. 

Άρθρο 12 

Άόγοι και διαδικασία διαγραφής 

από τα μητρώα υποψηφίων διδακτόρων 

Η Συνέλευση του τμήματος Οργάνωσης και Διαχείρι¬ 
σης Αθλητισμού, μετά την εισήγηση κατά πλειοψηφία 
της Τριμελούς Συμβουλευτικής Επιτροπής, δύναται να 
αποφασίσει τη διαγραφή υποψηφίων διδακτόρων εάν: 

- η πρόοδος τους κρίνεται ανεπαρκής ή στάσιμη, 

- δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της διατριβής τους, 

- υπερβούν τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
κανονισμό, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- αυτοδίκαια κατόπιν αιτήσεως των υποψηφίων διδα¬ 
κτόρων. κ.λπ. 

Άρθρο 13 

Εκπόνηση διδακτορικής διατριβής με συνεπίβλεψη 

Το τμήμα Οργάνωσης και Διαχείρισης Αθλητισμού του 
Πανεπιστημίου Πελοποννήσου μπορεί να συνεργάζεται 
με ερευνητικά κέντρα και ινστιτούτα της ημεδαπής για 
την εκπόνηση Διδακτορικής Διατριβής με συνεπίβλεψη, 
εφόσον πληρούνται οι προϋποθέσεις που προβλέπει το 
άρθρο 43, παρ. 3 του ν. 4485/2017. 


Με απόφαση του Υπουργού Παιδείας, Έρευνας και 
θρησκευμάτων, που δημοσιεύεται στην Εφημερίδα της 
Κυβερνήσεως καθορίζεται κάθε σχετικό θέμα σχετικά 
με την εκπόνηση διδακτορικών διατριβών με αναγνω¬ 
ρισμένα ως ομοταγή ιδρύματα ή ερευνητικά κέντρα και 
ινστιτούτα της αλλοδαπής. 

Άρθρο 14 

Άλλα θέματα 

Ο,τι δεν προβλέπεται από τον παρόντα κανονισμό θα 
αντιμετωπίζεται κατά περίπτωση απάτη Συνέλευση του 
τμήματος. 

Άρθρο 15 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους υποψήφιους διδάκτορες που έχουν γίνει δεκτοί πριν 
από την έναρξη ισχύος του, εφόσον δεν έχει οριστεί, 
κατά την έναρξη της ισχύος του, η επταμελής εξεταστική 
επιτροπή του άρθρου 41 του ν. 4485/2017. 

Οι Υποψήφιοι Διδάκτορες που βρίσκονται ενεργοί 
κατά τη δημοσίευση του παρόντος στην Εφημερίδα της 
Κυβερνήσεως και ενώ έχει παρέλθει το έκτο έτος από την 
εγγραφή τους και δεν έχουν καταθέσει εκθέσεις προό¬ 
δου στον επιβλέποντα καθηγητή τους, καλούνται από 
τη Συνέλευση του τμήματος να παρουσιαστούν ενώπιον 
της σε συγκεκριμένη ημερομηνία για να παρουσιάσουν 
την πρόοδό τους. Εάν η Συνέλευση δεν κρίνει ικανοποι¬ 
ητική την πρόοδό τους, τους διαγράφει από τα μητρώα 
του τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 31 Ιανουάριου 2018 

Ο Πρύτανης 

ΑΘΑΝΑΣΙΟΣ ΚΑΤΣΗΣ 




12010 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 062/23.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 

2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9 1, 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65Κ.6ί@6ί·9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος,τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννθδιπ35ΐθΐ'.θΙ@θ1.9 | ' 

Παραλαβής Δημ.Ύλης: (Ισόγειο, τηλ. 210 5279167,210 5279139) πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9ΐ'3ππη3ΐ€·3@βΐ·9 ι ' 





















